Μάχη αεροδρομίου Λευκωσίας: Η πρώτη ελληνική επιτυχία | mySatellite\nΑρχικήΜάχη αεροδρομίου Λευκωσίας: Η πρώτη ελληνική επιτυχία\nΜάχη αεροδρομίου Λευκωσίας: Η πρώτη ελληνική επιτυχία\n20 Ιουλίου, 2011 20 Ιουλίου, 2011 MySatelite ΕλλάδαΑναδημοσιεύσεις,ΕΠΙΚΑΙΡΟΤΗΤΑ,ΚΥΠΡΟΣ,Πολιτική\nΗ ηρωική μάχη που έδωσαν οι Ελληνοκυπριακές δυνάμεις στο χώρο του αεροδρομίου Λευκωσίας για να αποτρέψουν την κατάληψή του από τον τούρκο εισβολέα ήταν από τις πλέον καθοριστικές μάχες στην Κύπρο τον Ιούλιο του ΄74. Ένα ολόκληρο σύνταγμα του τουρκικού στρατού σχεδόν 2000 άνδρες αποδεκατίζεται από τους Έλληνες καταδρομείς τριών λόχων, ύστερα από πείομονα Ελληνική αντίσταση. Στο κείμενο που ακολουθεί περιγράφεται η ηρωική προσπάθεια των δυνάμεων καταδρομών που οδήγησε στην απόκρουση αυτή της τουρκικής διείσδυσης η οποία επιχειρήθηκε όσο κρατούσε η ανακωχή και η οποία επιπρόσθετα αποτέλεσε την πρώτη Ελληνική επιτυχία στην Κύπρο τις δύσκολες εκείνες ημέρες για τον Ελληνισμό.\nΤο ξημέρωμα της 23/07, κατά την διάρκεια της ανακωχής, ο Ταγματάρχης (ΠΖ) Καταδρομών Παπαμελετίου ήταν ζωσμένος από φίδια. Από τη μία είχε πληροφορηθεί για τον φρικτό θάνατο των 27 παλικαριών που επέβαιναν στο «Νίκη 4». Όποιος υπηρέτησε στις Καταδρομές γνωρίζει πολύ καλά την ειδική ψυχολογική σχέση που αναπτύσσεται ανάμεσα σε αξιωματικό και στρατιώτη. Από την άλλη, ήξερε ότι δεν ήταν ακόμα ώρα για δάκρυα, αφού δεν έτρεφε ψευδαισθήσεις…\nΉξερε καλά ότι οι Τούρκοι θα εκμεταλλευθούν την ανακωχή και θα επιχειρήσουν κατάληψη του αεροδρομίου. Αυτός βλέπεις δεν ήταν ποτέ καλός στις δημόσιες σχέσεις. Δεν διέθετε την απαιτούμενη ευφράδεια, ούτε καν την στοιχειώδη φωτογένεια. Διέθετε όμως πλήρη την επίγνωση της ευθύνης του, έναντι των στρατιωτών του και της Πατρίδας του.\nΓι αυτό συνήθιζε να προλαβαίνει ο ίδιος τις εξελίξεις προτού να τον προλάβουν αυτές… Δεν άργησε να επαληθευθεί. Σε λίγο έλαβε πληροφορίες ότι μεγάλη Τουρκική Δύναμη προωθείτο προς την περίμετρο του αεροδρομίου, με σκοπό την κατάληψή του…Διάταξε τους τρεις λόχους της Μοίρας του, να ετοιμαστούν. Ο 41ος απλώθηκε ανά διμοιρία, στους τρεις ορόφους του κτιρίου του αερολιμένα, ο 42ος αριστερά και ο 43ος πίσω από την κάθετη λεωφόρο που οδηγούσε στο κτίριο.\nΣτο χώρο του αεροδρομίου, εκεί που είχε τοποθετηθεί ο λόχος του Κιουτσούκη, υπήρχε και ο ουλαμός των Μ-8 που παρείχαν μία στοιχειώδη προστασία τόσο στους άντρες της Α΄Μοίρας, όσο και σε κείνους της ΕΛΔΥΚ που είχαν καταφθάσει λίγο πιο πριν. Επικεφαλής των ελληνικών δυνάμεων που βρίσκονται στο αεροδρόμιο είναι ο ηρωϊκός ταγματάρχης από την Κρήτη, Βασίλειος Μανουράς.\nΟι Έλληνες κομάντος άφησαν την Τουρκική δύναμη (ένα Τάγμα) να πλησιάσει διασπασμένη σε δύο σχηματισμούς.. Όταν πλησίασαν αρκετά, έγινε κόλαση. Από την ταράτσα του κτιρίου τα πυρά της διμοιρίας Μπένου ήταν κάθετα, ενώ ο 42ος έριχνε οριζόντια. Η Τουρκική Δύναμη «θερίστηκε». Κάποιοι προσπάθησαν να καλυφθούν πρόχειρα και να ανταποδώσουν τα πυρά, αλλά γρήγορα το μετάνιωσαν.\nΟι Καναδοί παρατηρητές πληροφορούν τους Τούρκους που τα έχουν χαμένα (με τους άμαχους γέροντες τα γυναικόπαιδα και τους άτακτους Κύπριους υπερασπιστές, τα είχαν πάει μέχρι εκείνη την ώρα αρκετά καλά…) για την ακριβή δύναμη που υπερασπίζεται το αεροδρόμιο και μετά από λίγη ώρα οι εισβολείς επιτίθενται μετωπικά με πολλαπλάσια δύναμη. Τα πυρά των Ελλήνων Καταδρομέων τους θερίζουν κατά κύματα. Η θερμοκρασία είναι 40ο , ο ιδρώτας καίει τα μάτια των Ελλήνων πολεμιστών, μα τα πολυβόλα τους αφανίζουν τους επιτιθέμενους Τούρκους.\nΟι φιλότουρκοι Καναδοί από το παρατηρητήριο ουρλιάζουν με απογοήτευση…Οι επιτιθέμενοι υποχωρούν βρίσκοντας καταφύγιο σε ένα δασύλλιο, που ήταν δίπλα στο Στρατόπεδο των Καναδών. Οι Ελληνικές απώλειες μέχρι εκείνη τη στιγμή: Ο σοβαρός τραυματισμός του Καταδρομέα Ανδρουλάκη και ο ηρωικός θάνατος Του Αρχιλοχία (ΤΘ) Αθανασίου Φωτόπουλου, που ακάλυπτος προχωρούσε βρίζοντας προς το Τουρκικό «γιουρούσι», θερίζοντάς το.\nΣε μία ώρα ένα Τουρκικό ολόκληρο Σύνταγμα (2.000 άντρες) επιτίθεται μανιασμένα, κάνοντας «γιουρούσι», αλλά δέχεται σφοδρά πυρά από τους 41ο και 42ο λόχους που το χτυπάνε ανηλεώς και το αποδεκατίζουν. Σε λίγο, μετά τα Μ-8, αναλαμβάνει ο 43ος με τα Μ-79 (φορητά βομβοβόλα). Οι Τούρκοι τρέχουν υποχωρώντας πανικόβλητοι, άλλοι προς τη ρεματιά και άλλοι προς το αλσύλλιο. Οι πρώτοι θερίστηκαν από διασταυρούμενα πυρά των άλλων δύο λόχων. Μερικοί από τους δεύτερους ανέβηκαν στο Τουρκικό παρατηρητήριο ενός ανώνυμου λόφου. Κάποιος Καταδρομέας ούρλιαξε δείχνοντας με το δάχτυλο προς το ύψωμα.\n«Επάνω…εκεί,… επάνω στο σπιτάκι μπήκαν Μεμέτια…Είναι περίπου 800 m ..φάτε τους τώρα… »\nΔεν πρόλαβε να τελειώσει… Κάποιοι από τους δύο άλλους λόχους ρίχνουν βομβίδες λευκού φωσφόρου και στο αλσύλλιο γίνεται κόλαση, καθώς κατακαίγονται όσοι Τούρκοι είχαν καταφύγει εκεί…\nΟ Μπένος δίνει εντολή στον σκοπευτή του ΠΑΟ να σκοπεύει προς το παρατηρητήριο. Το βλήμα σκάει δίπλα από τον στόχο. Οι Τούρκοι που είχαν φωλιάσει εκεί, φεύγουν πανικόβλητοι καθώς πιστεύουν ότι δέχονται μαζική επίθεση με όλμους.\nΤα αεροδρόμιο δεν έπεσε τελικά στα χέρια των Τούρκων, αφού το απόγευμα κατέφθασαν οι επικεφαλής των Δυνάμεων του ΟΗΕ και από το ΓΕΕΦ διετάχθη παύση πυρός.\nΤμήμα ιστορικών αφιερωμάτων\n← 158.5 ΔΙΣ ΣΤΙΣ ΤΡΑΠΕΖΕΣ ΓΙΑ 10 ΜΕΡΕΣ;;\nΔιαψεύδουν οι Ταλιμπάν τoν θάνατο του ηγέτη τους, μουλά Ομάρ →


Πολιτης των Χανιων: Κινηματικός και ανένταχτος ο υποψήφιος Δήμαρχος Γιάννης Σαρρής που θα στηρίξει ο ΣΥΡΙΖΑ στα Χανιά\nΚινηματικός και ανένταχτος ο υποψήφιος Δήμαρχος που θα στηρίξει ο ΣΥΡΙΖΑ στα Χανιά. Ο Γιάννης Σαρρής, είναι ανένταχτος αριστερός, άνθρωπος των κινημάτων με πλούσια συνδικαλιστική και κινηματική δράση. Γεννήθηκε το 1953 στο Μάλεμε, είναι καθηγητής Φυσικός και Δ/ντής του ΓΕΛ Βάμου, ενώ δίδασκε για 22 χρόνια στο 4ο Λύκειο Αμπεριάς (τα 7 από τα οποία ήταν Δ/ντής). Υπήρξε ποδοσφαιριστής στις ομάδες του Παγχανιακού και του Μάλεμε. Εχει διατελεσει Γραμματέας και Αντιπρόεδρος της ΕΛΜΕ, είναι μέλος της Αντιφασιστικής κίνησης ΕΛΜΕ και έχει πλούσια δράση σε κοινωνικά κινήματα αλληλεγγύης εδώ και πολλα΄χρόνια. Πολιτικά, ανήκει στο χώρο της αριστεράς χωρίς να είναι ενταγμένος σε πολιτικό κόμμα.\nΧθες το βράδι σε μια πρωτοφανή διαδικασία, ικανοποιώντας ένα παλλαϊκό αίτημα των πλατειών του 2011 για άμεση δημοκρατία, παρουσία εκατοντάδων χανιωτών μελών της Πρωτοβουλίας Πολιτών, πραγματοποιήθηκε στο Θέατρο Δημήτρης Βλησίδης ανοικτή εκλογή του υποψήφιου Δημάρχου για το Δήμο Χανίων.\nΚατατέθηκαν έξι υποψηφιότητες που είναι με αλφαβητική σειρά οι:\nΜαρκαντωνάκης Γιάννης (εικαστικός – γλύπτης)\nΠαπαδεράκης Αντώνης (εκπαιδευτικός – πρόεδρος Ομοσπονδίας Επαγγελματιών και Βιοτεχνών Χανίων)\nΣαρρής Γιάννης (εκπαιδευτικός)\nΤσουκάτος Γιάννης (Αρχιτέκτονας)\nΤσουρής Γιάννης (Αρχιτέκτονας)\nΟι Τσουκάτος Γιάννης, Τσουρής Γιάννης, Μαρκαντωνάκης Γιάννης παραιτήθηκαν για τη διευκόλυνση της διαδικασίας, όμως δεσμεύτηκαν ότι θα στηρίξουν όποιον εκλεγεί.\nΗ διαδικασία ξεκίνησε στις 7 το βράδυ με τις τοποθετήσεις των υποψηφίων.\nΑφού ολοκληρώθηκε η διαδικασία των τοποθετήσεων ακολούθησε η ψηφοφορία. Επικρατέστεροι υποψήφιοι ήταν οι Γιάννης Σαρρής και Αντώνης Παπαδεράκης.\nΗ ψηφοφορία ολοκληρώθηκε λίγο πριν τις 12 τα μεσάνυχτα.\nΥποψήφιος Δήμαρχος για την «Πρωτοβουλία Πολιτών» μέσα από την ψηφοφορία αναδείχτηκε ο Γιάννης Σαρρής με 53% των ψήφων (237). Ακολούθησε ο Αντώνης Παπαδεράκης με 44% των ψήφων (199) και ο Νεκτάριος Μουμουτζής με 3% των ψήφων (6).\nΚλίμα ενότητας, ενθουσιασμού και αισιοδοξίας για το τελικό αποτέλεσμα.\nΓια πρώτη φορά μία τόσο μαζική δημοκρατική, ακηδεμόνευτη διαδικασία βγάζει υποψήφιο Δήμαρχο στα Χανιά. Το γεγονός και μόνο του είναι μια κατάκτηση για τη Χανιώτικη κοινωνία.


ΗΠΑ: Αποκάλυψη ονόματος- «κλειδιού» για τις επιθέσεις της 9/11 - Νέα Πτολεμαΐδας\nHome > Newsroom > ΗΠΑ: Αποκάλυψη ονόματος- «κλειδιού» για τις επιθέσεις της 9/11\nTo υπουργείο Δικαιοσύνης των ΗΠΑ ανακοίνωσε πως θα αποκαλύψει ένα όνομα- «κλειδί» που αναζητείται από πολίτες οι οποίοι μηνύουν τη Σαουδική Αραβία για εμπλοκή στις επιθέσεις της 9/11.\nΌπως αναφέρεται σε δημοσίευμα του BBC, η πληροφορία θα κοινοποιηθεί σε δικηγόρους που αντιπροσωπεύουν τις οικογένειες των θυμάτων. Δεν έχει γίνει γνωστό εάν η ταυτότητα αυτού του ατόμου θα δημοσιοποιηθεί.\nΔεκαπέντε από τους 19 αεροπειρατές που πραγματοποίησαν τις επιθέσεις ήταν Σαουδάραβες. Ωστόσο, το 2004 η επιτροπή για τη 9/11 που σύστησε το Κογκρέσο δεν βρήκε στοιχεία πως οι σαουδαραβική κυβέρνηση είχε χρηματοδοτήσει την αλ Κάιντα.\nΠαρόλα αυτά, σε αναφορά του FBI το 2012 σημειωνόταν πως διερευνώνταν οι Φαχάντ αλ Θουμάιρι και Ομάρ Αχμέντ αλ Μπαγιούμι, Σαουδάραβες που φέρονταν να είχαν βοηθήσει τους τρομοκράτες. Ο αλ Θουμάιρι είναι πρώην προξενικό στέλεχος και για τον αλ Μπαγιούμι υπάρχουν υποψίες πως ανήκε στις σαουδαραβικές υπηρεσίες πληροφοριών, σύμφωνα με την Washington Post.\nΗ αναφορά του FBI, η οποία δημοσιοποιήθηκε λογοκριμένη, αναφέρεται και σε ένα τρίτο πρόσωπο, ωστόσο το όνομα είχε αποκρυφθεί.\nΟι οικογένειες θυμάτων που μηνύουν τη σαουδαραβική κυβέρνηση απαιτούν να αποκαλυφθεί η ταυτότητα αυτού του ατόμου.\nΤην Πέμπτη το υπουργείο Δικαιοσύνης των ΗΠΑ ανέφερε πως η απόφαση αποκάλυψης του ονόματος του Σαουδάραβα αξιωματούχου ελήφθη από τον γενικό εισαγγελέα Γουίλιαμ Μπαρ. «Το FBI αναγνωρίζει την ανάγκη και επιθυμία των οικογενειών των θυμάτων να κατανοήσουν τι συνέβη στους αγαπημένους τους και να τεθούν προ των ευθυνών τους οι υπεύθυνοι» σημειώνεται στην ανακοίνωση.


Πολιτική Επιθεώρηση: H αριστερά της Ναόμι Κλάιν είναι η συντηρητική αριστερά.\nH αριστερά της Ναόμι Κλάιν είναι η συντηρητική αριστερά.\nΤην προηγούμενη εβδομάδα, η τηλεοπτική εκπομπή «Φάκελοι» είχε μία από τις καλύτερες στιγμές της. Στην ίδια εκπομπή παρουσίασαν, τη μια μετά την άλλη, τις συνεντεύξεις δύο ανθρώπων που δεν αποτελούσαν δύο διαφορετικές πολιτικές προτάσεις απλώς, αλλά δύο διαφορετικές οπτικές, δύο διαφορετικούς τρόπους αντιμετώπισης της ζωής, δύο διαφορετικούς κόσμους. Ο πρώτος ήταν ένας σοβαρός, μεγάλος κύριος, αυστηρός, στρυφνός, μελαγχολικός. Ο Αλέκος Παπαδόπουλος. Στον απαισιόδοξο λόγο του υπήρχε μόνο η αισιοδοξία της αυτενέργειας. Μόνο εμείς αν αντιδράσουμε, μόνο εμείς αν αλλάξουμε, θα οικοδομήσουμε μια Ελλάδα που θα ξεφύγει από την κρίση. Φταίει το πολιτικό σύστημα που αρνείται να αλλάξει τις παρωχημένες δομές, φταίει η Ευρώπη που δεν βρίσκει πιο γρήγορα το δρόμο της ενοποίησης, φταίει η κοινωνία μας που εθελοτυφλεί αρνούμενη να αλλάξει και προσπαθεί να διατηρήσει αδύνατα κεκτημένα. Εσείς δεν φταίτε, κύριε υπουργέ; Φυσικά, απαντάει απορώντας και με την ίδια την ερώτηση, υπουργός ήμουνα, μέρος του πολιτικού συστήματος. Αλλά τώρα δεν μπορούμε να κάνουμε άλλο καθυστέρηση, τώρα πρέπει να ξεχωρίσουν οι δυνάμεις της αλλαγής από τις δυνάμεις της συντήρησης που κρατούν μια χώρα καθηλωμένη.\nΑκομη συζηταμε για τις καταστροφικες συνεπειες του δημοσιονομικου και παραγωγικου χαους της δεκαετιας 2000-2009, με αποκορυφωμα το 2009;\nΤα προφανη δεν τα διαπραγμετευομαστε. Τα αποδεχομαστε. Και παμε παρακατω, δημιουργικα ομως. Περιμενω τις συριζα-ικες και ανταρσυ-ικες κολλεκτιβες, τις δημαρ-ιτικες πολυμετοχικες επιχειρησεις.Τις δεξιες καινοτομες επιχειρησεις….\nΛογια, λογια,…, μονο λογια. Με ηγετες και “στελεχη” που -σπανιως – εχουν εργαστει πραγματικα.\n6 Ιουνίου 2013 - 8:30 μ.μ.


5 ταινίες με τις πιο εντυπωσιακές μεταμορφώσεις κοριτσιών | LOOKmag\n5 ταινίες με τις πιο εντυπωσιακές μεταμορφώσεις κοριτσιών\nΤα «ασχημόπαπα» του σινεμά που υπέστησαν το πιο extreme makeover\n24 /05 2021\n5 ταινίες στις οποίες οι πρωταγωνίστριες μεταμορφώθηκαν τελείως αλλάζοντας τα μαλλιά και το μακιγιάζ τους.\nΑπό τη Σάντι του «Grease» μέχρι την Τούλα Πορτοκάλος του «Γάμος αλά Ελληνικά», στο σινεμά είδαμε μερικές απίστευτες μεταμορφώσεις των πρωταγωνιστριών. Θυμάστε τη «Μαρία την άσχημη» της τηλεόρασης; Ή το «Style me up» του OPEN; Αυτό, χωρίς Τρύφωνα Σαμαρά όμως.\nΑπό «συμβατικά» χαμηλότονα κορίτσια, με τη συμβολή ενός καλού κομμωτή κι ενάς καλού μακιγιέρ ή μιας φίλης που «έπιανε» χέρι της, οι πρωταγωνίστριες των παρακάτω ταινιών έγιναν στο πιτς φυτίλι κουκλάρες. Κι εκεί που είχαν ρόλο κομπάρσου ξαφνικά έγιναν πρωταγωνίστριες, πρώτα της δικής τους ζωής και μετά ολόκληρης της ταινίας. Ενδεχομένως βοήθησε και ο έρωτας για ένα αγόρι.\nΒασικά, οι ηθοποιοί που υποδύθηκαν τα «ασχημόπαπα», μόνο ασχημόπαπα δεν είναι. Η χρησιμότητα αυτών των ταινιών, κατά τη γνώμη μας, δεν είναι η προφανής: δες τι έκαναν και άλλαξαν τα κορίτσια και κάνε τα ίδια. Μάλλον η χρησιμότητά τους είναι η ανάποδη, δηλαδή δες τι λάθη έκαναν σχετικά με την εμφάνισή τους, όσο και αν το σινεμά επιτρέπει τις υπερβολές, και μην τα κάνεις εσύ. Τέλος πάντων, διαβάστε όπως θέλετε την κάθε ταινία, γούστο σας!\nΗ Σάντι είναι ένα ντροπαλό, άπειρο και ήσυχο κοριτσάκι με «πράσο» μαλλί που περιβάλλεται από μερικές έξαλλες συμμαθήτριες. Βασικά έχει ήδη από το καλοκαίρι κερδίσει την καρδιά του αγοριού που λέγεται Ντάνι Ζούκο και είναι ο γόης του σχολείου, αλλά δεν το ξέρει. Στην τελική σεκάνς, η Σάντι φοράει τα δερμάτινα, σγουραίνει το μαλλί και γίνεται ξάφνου η σεξοβόμβα του σχολείου. Στη μεταμόρφωση συμβάλλουν δύο έμπειρες συμμαθήτριες.\nΗ Φωτούλα (Τούλα) Πορτοκάλος έχει το πιο ατημέλητο μαλλί ever και τα πιο μεγάλα γυαλιά μυωπίας. Όταν όμως ερωτεύεται, σγουραίνει το μαλλί, μαθαίνει να μακιγιάρεται και πετά τα γυαλιά, οπότε αποκαλύπτεται η ελληνική της ομορφιά. Στον γάμο της και στο Γάμος αλά Ελληνικά 2 βλέπουμε την πιο καλή εκδοχή της.\nΜις με το ζόρι\nΜια πράκτορας του FBI, με όλο το δυναμικό της άχαρο λουκ, καλείται να λάβει μέρος στα καλλιστεία για την ανάδειξη της Μις Αμερική και να εξιχνιάσει μερικές μυστήριες δολοφονίες. Διάφοροι επαγγελματίες αναλαμβάνουν να τη σουλουπώσουν, βασικά αναλαμβάνουν να της προσδώσουν τη χαμένη της θηλυκότητα. Οπότε της κάνουν αποτρίχωση, της κάνουν λεύκανση δοντιών, της φορούν τακούνια. Μαντέψτε ποια κέρδισε το στέμμα.\nΗ Τάι, που την υποδύεται η Μπρίτανι Μέρφι, περνά απαρατήρητη στο σχολείο. Ώσπου αναλαμβάνουν οι κολλητές της Σερ και Ντιόνε, να την κάνουν ορατή. Της αλλάζουν πρώτα από όλα την γκαρνταρόμπα, τη μακιγιάρουν, δίνουν χρώμα στην άχρωμη ζωή της και το αποτέλεσμα είναι εξαιρετικό.\nΗ Μία Θερμόπολις ανακαλύπτει πως είναι πριγκίπισσα, και κάτι πρέπει να γίνει γι’ αυτό. Την αναλαμβάνει ο Πάολο και της κάνει ολική αναδόμηση, από την κορυφή έως τα νύχια. Της βγάζει τα φρύδια (βασικό), της ισιώνει τα μαλλιά (επίσης βασικό), της δίνει λίγο γκλαμ με το κατάλληλο μέικ απ.\nCine Athenee:Ο ιστορικός κινηματογράφος ζωντανεύει 18 χρόνια μετά\nTutto Fellini: 100 χρόνια από τη γέννηση του Φεντερίκο Φελίνι\nΠώς να βάφεις τα μάτια σου από μια (ώριμη) ηλικία και μετά\nΈρευνα: Πώς θα ψωνίζουμε καλλυντικά μετά την πανδημία


"Πάνος Γαβαλάς. Μια φωνή όλο φως" - asopichos\n«Πάνος Γαβαλάς.Μια φωνή όλο φως» Δ.Μανιάτης Εκδόσεις Λιβάνης 2018 σελ. 366 (Περιλαμβάνεται αναλυτική δισκογραφία)\nΠάνω στην πίστα όλοι θα τον θυμόμαστε μαζί με την Ρία Κούρτη. Εκείνος , εμβληματικός λογιστής, με κοστουμάκι και γυαλιά .Δίπλα του η θεσπέσια Ρία Κούρτη. Μαύρο φορεματάκι , κολιέ , τα πόδια ενωμένα σεμνά…\nΠάνος Γαβαλά, μια φωνή όλο φως.Μια φωνή που αγαπήθηκε , δοξάστηκε και, σε βάθος χρόνου , υποτιμήθηκε.\nΈνα απλός , μεγάλος άνθρωπος , με απέριττη φωνή.Ο Γαβαλάς έπαιξε καταλυτικό ρόλο στην κοσμογονία του λαϊκού τραγουδιού.Τραγούδησε με συνεπή τρόπο, η αισθητική του ήταν ενιαία.Πολύ σπουδαία φωνή, δεν έβαζε εξωτερικό φάλτσο. Η φωνή του δεν ήταν τραχιά , δεν ήταν άγρια. Ήταν μια βελούδινη , λαϊκή , ρομαντική φωνή. Που ήτανε σαν μαστίχα.\nΈνας αθόρυβος επαναστάτης.Ένας καινοτόμος του είδους που υπηρέτησε. Αδιαφόρησε για την προβολή του, δε χάιδεψε τ΄αυτιά του σιναφιού του.Υπήρξε ένας αντιστάρ. Δίνει σπάνια συνεντεύξεις. Ούτε πάει να κάτσει στα τραπέζια, ούτε τίποτε.\nΥπήρξε ανυπότακτος και αντισυστημικός ακόμη και σε σχέση με το σύστημα των δισκογραφικών εταιρειών. Ηχογράφησε 598 τραγούδια σε πρώτη εκτέλεση, με εκατοντάδες χιλιάδες πωλήσεις δίσκων , σε ατέλειωτες εμφανίσεις σε μικρά και μεγάλα μαγαζιά την δεκαετία του ΄50, του ΄60 , του ΄70 και του ΄80. Από τις μικρές ταβέρνες της Καισαριανής στα κοσμικά κέντρα του ΄50 ή του ΄60 , στις μεγάλες πίστες του ΄70 και σχεδόν αυτοεξόριστος στην Εθνική Οδό , ο Γαβαλάς είχε διαρκή παρουσία στους μετασχσηματισμούς της νύχτας και στις μεταβολές της δισκογραφίας.\nΕργάστηκε στα καλύτερα κέντρα της Αθήνας αλλά και της Θεσσαλονίκης και άλλων ελληνικών πόλεων. Στου Τζίμη του Χοντρού, στην Τριάνα του Χειλά, στου Περιβόλα, στη Λουζιτάνια της Συγγρού, στο Στοπ, στο Πανόραμα , στη Νεράιδα, στο Φαληρικόν και σε πάρα πολλά άλλα. Εργάστηκε στους δισκογραφικούς κολοσσούς αλλά και σε μικρότερες εταιρείες (Columbia,Odeon,Musix Box,Lyra,Sonata,Βεντέτα).\nΠαρενέβη με τελειομανία και εμμονή στη δομή της ορχήστρας , επιβάλλοντας την πιο μοντέρνα εκδοχή της.Υπήρξε ιδιαίτερος, πεισματάρης και ευαίσθητος. Ο Γαβαλάς ερμήνευσε όλα τα είδη τραγουδιών της εποχής του.Από βαριά ρεμπέτικα τη δεκαετία του ΄50 μέχρι τσιφτετέλια του ΄60. Αλλά κυρίως διέπρεψε σε κανταδόρικα και πιο ευγενικού ύφους κομμάτια.\nΗ φωνή του είχε αυτή την ιδιαίτερη χροιά και είναι αναγνωρίσιμη με τα δικά της χαρακτηριστικά.Το στίγμα του : μπελκάντο , μελαγχολικό. Συχνά υμνεί την ερωτική απελπισία. Το βελούδο του Γαβ αλά γίνεται διακριτό ακόμη και σήμερα από τον νεότερο ακροατή.Η φωνή του ήταν ανεξήγητη.’Ηταν πλήρης σε μπάσα-πρίμα. Ατόφια μπάσα και μεσαία κρύσταλλο. Ήταν ακριβής. Δε φάλτσαρε ποτέ. Είχε πεντακάθαρη φωνή.Τραγουδούσε εγκεφαλικά.Έβγαζε ένα μέταλλο διαφορετικό , μια άλλη χροιά. Ήταν μπελκάντος και βελούδος. Ζεστός τραγουδιστής , με φωνή βαθιά, εσωτερική.\nΥπήρξε αυτόφωτος, επιδραστικός, και έχτισε τον μύθο του με αίμα , κόπο και ρήξεις.Έβαλε ή καθιέρωσε με τον μεγάλο Βασίλη Βασιλειάδη το αρμόνιο στη λαϊκή ορχήστρα. Ανέδειξε δημιουργούς.Και δημιούργησε με τη Ρία Κούρτη το πιο μακρόβιο ντουέτο στην ιστορία του ελληνικού τραγουδιού.\nΌλους τους μάγευε. Είχε μια φωνή που είχε έκταση , ύφος και ήθος. Έκφραση ν΄αγκαλιάσει μέσα της όλο τον κόσμο που τον άκουγε , κάθε ηλικίας.Τον εργάτη, μετανάστη, υπάλληλο, τον αστό.\nΆρχοντας . Άρχοντας και αξιοπρεπής.\nΤον θυμόματε όπως ακριβώς έχει αποτυπωθεί στις ασπρόμαυρες ταινίες , με κοστούμι και τα γυαλιά, και την κιθάρα στα χέρια.\nΠοιος δεν τραγούδησε τα τραγούδια του : «Άμα θες να κλάψεις , κλάψε» , το «Μακριά μου να φύγεις» , το «Φύγε κι άσε με», το «Σήκω πάνω , κάτσε κάτω», το «Όσο με μαλώνεις», το «Δεν με πονάς», το «Στην καρδιά μου ανάβει φωτιά»,το «Σιγανοψιχάλισμα», το «Κάθε λιμάνι και καημός», το «Όνειρο δεμένο στο μουράγιο»,το «Μείνε αγάπη μου κοντά μου» , το «Μη με ρωτάτε», το «Μη μελαγχολείς», το «Μπορεί να έφυγες», το «Εγώ παρέα θα κάνω με τον πόνο μου» ,το «Μπρος γκρεμός και πίσω ρέμα», το «Δοκιμασία» , το «Σταυροδρόμι», το «Μάγισσα Θεσσαλονίκη», τους περίφημους «Γλάρους» ή το «Γλυκέ μου τύραννε» …\nΜια βιογραφία του σπουδαίου λαϊκού τραγουδιστή και δημιουργού που λατρεύτηκε , πούλησε χιλιάδες δίσκους , συντρόφεψε σε χαρές και πίκρες τον κόσμο. Μια ολόκληρη εποχή αναδύεται στο βιβλίο αυτό ,του δημοσιογράφου-συγγραφέα Δημήτρη Μανιάτη, όπου μιλούν πολλοί, από τον Μίκη Θεοδωράκη και τους σερβιτόρους μέχρι τον Ντούσαν Μπάγεβιτς και την Ρία Κούρτη.\nDuo Θηβαίοι στο Μέγαρο Μουσικής\nPosted on Οκτώβριος 20, 2015 Χωρίς σχόλια\nDuo Θηβαίοι στο Μέγαρο Μουσικής Στο Μέγαρο Μουσικής Αθηνών θα[…]


Η ΣΥΝΤΑΓΗ ΓΙΑ ΤΕΛΕΙΑ ΙΤΑΛΙΚΗ ΠΟΡΚΕΤΑ (VIDEO) - Meat & Grill Stories\nΗ ΣΥΝΤΑΓΗ ΓΙΑ ΤΕΛΕΙΑ ΙΤΑΛΙΚΗ ΠΟΡΚΕΤΑ (VIDEO)\nΚανένας μα κανένας δεν μπορεί να αντισταθεί σε αυτή την τέλεια Ιταλική πορκέτα με τη ζουμερή πικάντικη γέμιση και το κριτσανιστό χρυσοκόκκινο δέρμα που σκάει στο στόμα και σε ταξιδεύει στον απόλυτο παράδεισο που ονειρεύεται κάθε κρεατοφάγος, είτε αγαπά το χοιρινό είτε όχι! Βέβαια, όσο απλό και αν ακούγεται είναι μια συνταγή που έχει πολλά, μα πολλά μυστικά!\nΤΙ ΧΟΙΡΙΝΟ ;\nΑγοράζω ένα καλό κομμάτι χοιρινό κρέας χωρίς κόκκαλο, που είναι ουσιαστικά, η κοιλιά μαζί με την μπριζόλα. Προσέχω να έχει αρκετό ενδομυϊκό και εξωτερικό λίπος. Για καλύτερο αποτέλεσμα, το χοιρινό πρέπει να είναι τουλάχιστον 25-30 κιλά, ξεχάστε τα baby pork των 8 κιλών και εννοείται ότι πρέπει να έχει στιβαρό και χονδρό δέρμα.\nΥΓΡΑΣΙΑ Ο ΜΕΓΑΛΟΣ ΕΧΘΡΟΣ\nΟ εχθρός της τραγανής πέτσας είναι η υγρασία, αλλά ευτυχώς, υπάρχουν πολλοί τρόποι να την εξουδετερώσει κάποιος στο μέγιστο!\nΗ ΟΣΜΩΣΗ : Αλατίζω και κάνω ένα δυνατό μασάζ στο κρέας. Το αφήνω έξω από το ψυγείο για 4-5 ώρες, χωρίς να το σκεπάσω και στο διάστημα αυτό σκουπίζω συνέχεια την υγρασία που πετάει από το δέρμα με χαρτί κουζίνας.Κουραστικό ; Αλλά αποτελεσματικό φίλοι μου!\nΤΟ ΞΥΣΙΜΟ: Με ένα κοφτερό μαχαίρι, ξύνω καλά και προσεχτικά το δέρμα από το κρέας- θα δείτε στο μαχαίρι σας ένα μικρό στρώμα λίπους και υγρασίας- με αυτό τον τρόπο θα επιτύχω αυτήν την υπέροχη, τραγανή και ροδοκόκκινη επιφάνεια όταν ψηθεί.\nΤΟ ΤΡΥΠΗΜΑ : Με ένα μυτερό μαχαίρι δημιουργώ μικρές εγκοπές στο δέρμα, αλλά φροντίζω να μην προκαλέσω ζημιά κάτω από το λίπος στο κρέας. Βασικά αν έχω χρόνο και διάθεση εφαρμόζω συνδυαστικά και τις τρείς τεχνικές σε ένα κομμάτι, όπως θα δείτε στο video μου στο YouTube . Επίσης σημαντικό είναι το πόση υγρασία έχει το χοιρινό και αυτό έχει να κάνει σαφώς με την ράτσα, τον τρόπο σφαγής, τον τρόπο συντήρησης στο κρεοπωλείο και με το αν έχει μπει στην κατάψυξη ή όχι.\nΤΟ ΔΕΡΜΑ: Κάποιοι αφαιρούν εντελώς το δέρμα με ένα κοφτερό μαχαίρι, επεξεργάζονται την πορκέτα και μετά την τυλίγουν μέσα σε αυτό. Εγώ σπάνια εφαρμόζω αυτή την τεχνική, αν και η συγκεκριμένη σου δίνει την δυνατότητα να μαρινάρεις το κρέας και να το ενυδατώσεις με ότι θέλεις χωρίς να έχει το θέμα της «μεταφοράς» υγρασίας στο δέρμα. Δείτε εδώ :ΜΑΡΙΝΑΡΙΣΜΕΝΗ ΤΡΑΓΑΝΗ ΧΟΙΡΙΝΗ ΠΑΝΣΕΤΑ\nΤΟ ΑΝΟΙΓΜΑ: Ανοίγω το κρέας σε σχήμα πεταλούδας, έτσι ώστε να δημιουργήσω όσο μεγαλύτερη επιφάνεια μπορώ για να τη γεμίσω . Κάνω μικρές κινήσεις καθώς κόβω οριζόντια και με προσοχή την μπριζόλα, για να μην καταλήξω να πάρω δυο χωριστά κομμάτια κρέας. Βασικά αν σας είναι δύσκολο να ανοίξετε την μπριζόλα πεταλούδα, μπορείτε να γεμίσετε και να φτιάξετε πανσέτα, δηλαδή μόνο την κοιλιά ,αλλά να ξέρετε ότι είναι ένα αρκετό λιπαρό κομμάτι. Αντίθετα αν συμπεριλάβετε μέσα στο ρολό και την μπριζόλα έχετε ένα αποτέλεσμα λιγότερο λιπαρό και πιο ισορροπημένο στο δάγκωμα.\nΤΑ ΒΟΤΑΝΑ ΚΑΙ ΤΑ ΜΠΑΧΑΡΙΚΑ\nΗ καθαρόαιμη Ιταλική porchetta, φτιάχνεται με πολλά ψιλοκομμένα βότανα και σίγουρα περιέχει μαραθόσπορο και φασκόμηλο. Ωστόσο περί ορέξεως κολοκυθόπιτα. Δοκιμάστε την με αποξηραμένα φρούτα (συνταγή εδώ) ή με γέμιση από κιμά και λουκάνικο, όπως κάνουν κάποιοι. Αγαπημένη μου εκδοχή είναι και η porchetta της Σικελίας με γέμιση από σταρένιο ψωμί και αντζούγια. Αν δεν σας αρέσει ο μαραθόσπορος, ωραίο, ήπιο αποτέλεσμα δίνει και το ψιλοκομμένο φινόκιο ! Θεωρώ το ξύσμα λεμονιού απαραίτητο γιατί δίνει ένα ανάλφρο,γευστικό τόνο στην γέμιση. Μην φοβηθείτε την ποσότητα βοτάνων, θα χρειαστείτε αρκετά γιατί το κρέας μας είναι πολύ και χρειάζεται γεύση εσωτερικά . Αν θέλετε καλύτερη διεισδυτικότητα στα βότανα μπορείτε να χαράξετε ελαφρά το κρέας εσωτερικά σε ρόμβους.\nΤΥΛΙΓΜΑ, ΡΑΨΙΜΟ, ΔΕΣΙΜΟ\nΤυλίγω σφιχτά σε ρολό, OK εδώ θέλει δύναμη! Καλά είναι να μην τυλίξουμε και δέρμα μαζί , διότι αυτό το κομμάτι θα παραμείνει μαλακό.\nΘέλει τρόπο, δεν θέλει κόπο, αλλά μετά θέλει και τεχνική !Για να έχω μεγαλύτερη σταθερότητα όταν ψήνω , την δένω και με μαγειρικό σπάγκο σαν «δώρο». Οι κρεοπώλες έχουν καλύτερη τεχνική στο δέσιμο και στους κόμπους γι αυτό μπορείτε να ζητήσετε να το κάνουν για εσάς.\nΣυνήθως οι περισσότεροι αποφεύγουν το ράψιμο και απλά την δένουν.\nΦΟΥΡΝΟΣ Ή ΣΟΥΒΛΑ\nΤο σίγουρο είναι ότι αν εφαρμόσετε τις συμβουλές μου η porchetta στον ηλεκτρικό φούρνο γίνεται τέλεια , καλοψημένη και κριτσανιστή.\nΠΡΟΣΟΧΗ: Δεν βάζω στο ταψάκι κάτω από την πορκέτα νερό για να μην της ξαναδώσω υγρασία, καλύπτω με καρότα και φινόκιο ή μήλα σε φέτες . Εναλλακτικά προτείνω αλουμινόχαρτο.\nΑν επιλέξετε την σούβλα εδώ τα πράγματα αλλάζουν, το κάρβουνο είναι πάντα πιο risky επιλογή, ειδικά σε ανοιχτού τύπου ψησταριά που έχουμε συνεχόμενη απώλεια θερμότητας.\nΞεκινάω χαμηλά για να «πετάξει «τις φουσκάλες το δέρμα και μετά ανεβάζω ψηλά, χωρίς όμως να τυλίξω με αλουμινόχαρτο. Στο τέλος και εφόσον η θερμοκρασία στο εσωτερικό της πορκέτας είναι 72-74ο C, ξανακατεβάζω κοντά στο κάρβουνο. Αν ψήσω με περιστροφή και κοντά στην φωτιά ανοίγω τα κάρβουνα (τα οποία πρέπει να έχουν «ασπρίσει») δεξιά και αριστερά της πορκέτας.\nΑν ψήσω την πορκέτα σε ψησταριά υγραερίου : ελέγχω ότι η ψησταριά μου είναι καθαρή χωρίς λίπη και υπολείμματα προηγούμενου ψησίματος. Προετοιμάζω τη ψησταριά για έμμεσο ψήσιμο σε υψηλή θερμοκρασία (230 ° έως 260 ° C) και ψήνω σε αυτήν την θερμοκρασία με το καπάκι κλειστό, για 20 έως 30 λεπτά μέχρι να «σκάσει» το δέρμα. Αποφεύγω να σηκώσω το καπάκι κατά τη διάρκεια του ψησίματος.\nΑφού πάρω το επιθυμητό αποτέλεσμα, ρυθμίζω τη θερμοκρασία σε έμμεση μέση θερμοκρασία (190 ° έως 230 ° C), και συνεχίζω το ψήσιμο έως ότου η εσωτερική θερμοκρασία φτάσει τους 67° C για medium αποτέλεσμα. Η εσωτερική θερμοκρασία θα συνεχίσει να αυξάνεται από 3 ° C έως 6 ° C ενώ η πορκέτα «ξεκουράζεται» (η ιδανική θερμοκρασία για το χοιρινό είναι 68° C για το medium, 70 °C για medium well).\nΜε όποιο τρόπο και αν επιλέξετε να ψήσετε την πορκέτα, σημασία έχει όταν την κόβετε να μπορείτε να διακρίνετε τα «δακτυλίδια» μπαχαρικών και η τραγανή , ροδοκόκκινη πέτσα να βγάζει τον «ήχο» που σε πάει βόλτα στον παράδεισο του ΚΡΑΤΣ ΚΡΑΤΣ!\nΧρόνος μαγειρέματος : 3 ώρες\n4 κιλά χοιρινή κοιλιά μαζί με την μπριζόλα\n1/2 φλιτζάνι ψιλοκομμένο θυμάρι\n1/2 φλιτζάνι ψιλοκομμένο δεντρολίβανο\n1/2 φλιτζάνι ψιλοκομμένο φασκόμηλο\n1 κ.σ. τσίλι σκόνη ή αποξηραμένες φλούδες\nΞύσμα λεμονιού από 2 λεμόνια (φυσικά, αυτό εξαρτάται από βάρος του κρέατος)\n1/4 του φλιτζανιολυ αλάτι\n1/8 του φλιτζανιού μαύρο πιπέρι\n1 κουτ.σουπ. ελαιόλαδο\n6 σκελίδες σκόρδο, ολόκληρες\nΨιλοκόβετε τα φρέσκα βότανα, αφαιρώντας τα κοτσάνια και ξύνετε το λεμόνι.\nΜε ένα κοφτερό μαχαίρι, ξύνετε καλά και προσεχτικά την πέτσα από το κρέας- θα δείτε στο μαχαίρι σας ένα μικρό στρώμα λίπους και υγρασίας- με αυτό τον τρόπο θα διασφαλίσετε crunchy , τραγανή και ροδοκόκκινη επιφάνεια όταν ψηθεί. Να θυμάστε : ο εχθρός της τραγανής πέτσας είναι η υγρασία!!\nΠεράστε το δέρμα εξωτερικά με ένα γενναιόδωρο στρώμα θαλασσινό, χοντρό αλάτι. Αφήστε το εκτός ψυγείου για 4-5 ώρες και σκουπίζετε τακτικά την υγρασία με ένα χαρτί κουζίνας ή μια βαμβακερή πεσέτα.\nΑνοίγετε το κρέας σε σχήμα πεταλούδας, έτσι ώστε να δημιουργήσετε όσο μεγαλύτερη επιφάνεια μπορείτε για να τη γεμίσετε. Προσπαθήστε να κάνετε μικρές κινήσεις καθώς το κόβετε οριζόντια και προσοχή μην το κόψετε από άκρη σε άκρη. Ο σκοπός μας είναι να διπλασιαστεί σε μέγεθος το κομμάτι που έχουμε και όχι να καταλήξουμε με 2 κομμάτια κρέατος. Εδώ, θα μπορούσατε να χρησιμοποιήσετε και ένα μπάτη κρέατος για να πάρετε μια ομοιόμορφη επιφάνεια.\nΦτιάχνετε στο γουδί μια πάστα με σκόρδο, μαραθόσπορο, λίγο ελαιόλαδο και τα ψιλοκομμένα βότανα.\nΑλατοπιπερώνετε γενναιόδωρα με αλάτι και φρεσκοτριμμένο πιπέρι, γεμίζετε την πορκέτα με την πάστα από το σκόρδο τα μπαχαρικά και τα βότανα. Την τυλίγετε σφιχτά σε ρολό. Στερεώνετε την άκρη της με ξύλινα καλαμάκια για να μην σας ανοίξει και ράβετε με μαγειρικό σπάγκο και βελόνα. Στην συνέχεια για να έχετε μεγαλύτερη σταθερότητα όταν ψήνεται , την δένεται με μαγειρικό σπάγκο σφιχτά σαν «δώρο».\nΠροθερμάνετε τον φούρνο στους 160 ᵒC για 20 λεπτά . τοποθετείτε την πορκέτα στην σχάρα στο κέντρο του φούρνου και ψήνετε για 2 με 2,5 ώρες. Αυξήστε τη θερμοκρασία στους 220ᵒC βαθμούς και ψήνετε για 35 λεπτά ακόμη μέχρι η πέτσα να γίνει τραγανή. Η εσωτερική θερμοκρασία πρέπει να είναι 74ο C, αν και για ένα πιο ζουμερό αποτέλεσμα μπορεί να βγει και στους 67ο – 68ο C με απόλυτη ασφάλεια.\nΑφήστε να ξεκουραστεί για 20 -30 λεπτά πριν την κόψετε, γιατί στο διάστημα αυτό αυξάνετε και η εσωτερική της θερμοκρασία κατά 3-6 βαθμούς.\nΒΟΤΑΝΑΙΤΑΛΙΚΗ ΠΟΡΚΕΤΑΚΡΕΑΣΜΠΑΧΑΡΙΚΑΠΟΡΚΕΤΑΠΟΡΚΕΤΑ ΓΕΜΙΣΤΗΠΟΡΚΕΤΑ ΣΤΟ ΦΟΥΡΝΟΣΥΝΤΑΓΗΧΟΙΡΙΝΟΧΟΙΡΙΝΟ ΚΡΕΑΣ\nΤΣΙΠΟΥΡΑ ΣΤΑ ΚΑΡΒΟΥΝΑ ΜΕ ΣΑΛΤΣΑ ΑΛΑ ΣΠΕΤΣΙΩΤΑ


«Κατέφυγε» στο facebook για τη ρεβάνς | δημοκρατία\n«Κατέφυγε» στο facebook για τη ρεβάνς\nΗ ανάρτηση Τσίπρα για τον πατέρα του με όσα δεν είπε στη μετωπική με Μητσοτάκη όταν και έχασε τη μάχη των εντυπώσεων\nTη μνήμη του πατέρα του Παύλου υπερασπίστηκε ο Αλέξης Τσίπρας 24 ώρες μετά την άνευ ορίων σύγκρουση στη Βουλή με τον Κυριάκο Μητσοτάκη, αντιλαμβανόμενος προφανώς ότι δεν απάντησε, όπως έπρεπε, εκείνη την ώρα και ότι έχασε τη μάχη των εντυπώσεων.\nΟ πρωθυπουργός σε μακροσκελές κείμενό του, που δείχνει φορτισμένο συναισθηματικά και το οποίο ανάρτησε στο facebook (με θετικά σχόλια από πολλούς χρήστες), χαρακτήρισε τον πρόεδρο της Ν.Δ. «υβριστή» και εξήγησε γιατί από το βήμα της Βουλής περιορίστηκε στον στίχο του Μανώλη Αναγνωστάκη «δεν έφταιγε αυτός, τόσος ήταν».\nΓράφει ο κ. Τσίπρας: «Στη χθεσινή (σ.σ.: προχθεσινή) συζήτηση στη Βουλή δεν θέλησα να δώσω συνέχεια στον κατήφορο της αθλιότητας με δεύτερη απάντηση στον υβριστή. Προτίμησα έναν στίχο του Αναγνωστάκη. Επειδή όμως το να υβρίζει και να συκοφαντεί κανείς ζώντες είναι μια φορά αθλιότητα, το να υβρίζει και να συκοφαντεί νεκρούς που δεν μπορούν να υπερασπιστούν τον εαυτό τους είναι ανείπωτη αθλιότητα, αισθάνομαι την ανάγκη να γράψω δυο κουβέντες για τον πατέρα μου έτσι όπως τον θυμάμαι, έτσι όπως τον θυμούνται όσοι τον γνώρισαν». Στη συνέχεια ο πρωθυπουργός παραθέτει το πολιτικό στίγμα και τη διαδρομή του πατέρα του.\n«Ο πατέρας μου, λοιπόν, ο Παύλος Τσίπρας, γεννήθηκε και μεγάλωσε σε μια φτωχή και δημοκρατική οικογένεια, σε ένα χωριό που στην Αντίσταση ήταν με το ΕΑΜ. Ο πατέρας μου περιέγραφε με καμάρι ότι ο πάππους μου, που δεν γνώρισα γιατί έφυγε νέος από τη ζωή, ήταν γραμματέας του χωριού, διορισμένος από το ΕΑΜ, και στο φτωχικό του σπίτι έμενε η ηγεσία του ΕΛΑΣ, όταν περνούσε από το χωριό» γράφει και σε άλλο σημείο διευκρινίζει: «Δεν ήταν οργανωμένος στην Αριστερά, αλλά ψήφιζε πάντα την ΕΔΑ, όταν μπορούσε. Γιατί στις εκλογές της μεγάλης πόλωσης και της τρομοκρατίας οι εγκάθετοι του καθεστώτος στο χωριό τον απειλούσαν να μην εμφανιστεί στο εκλογικό τμήμα».\nΟσον αφορά τα χρόνια της επταετίας, για τα οποία έγινε η σύγκρουση με τον κ. Μητσοτάκη, ο κ. Τσίπρας εξηγεί: «Oταν ήρθε η χούντα, άρχισαν τα προβλήματα. Οχι μόνο δεν συνεργάστηκε μαζί τους, αλλά γνώρισε και τη φιλοξενία τους στα κρατητήρια του καθεστώτος. Τον Οκτώβρη του '67 δούλευε μαζί με τον αδελφό του στο Ηράκλειο της Κρήτης. Ο πατέρας μου ήταν λιγότερο ενεργός, αλλά ο θείος είχε διασύνδεση με κάποιους πυρήνες της Δημοκρατικής Αμυνας. Ετσι συνέδραμαν με εκρηκτικά υλικά από το εργοτάξιο της τεχνικής εταιρίας σε μια βομβιστική επίθεση στη πλατεία Λιονταριών, στο Ηράκλειο. Η χούντα τούς αναζήτησε. Ο θείος κατάφερε να δραπετεύσει. Συνελήφθησαν ο πατέρας μου και η γυναίκα του θείου μου, η Δέσποινα. Εμειναν ενάμιση μήνα στη φυλακή. Αποφυλακίστηκαν μετά τη δίκη, γιατί δεν βρέθηκαν επαρκή στοιχεία».\nΣε άλλο σημείο του κειμένου ο πρωθυπουργός αναφέρεται στα πολιτικά πιστεύω του Παύλου Τσίπρα κατά τη Μεταπολίτευση. «Ο πατέρας μου εντάχθηκε, όπως χιλιάδες αριστεροί και ΕΑΜογενείς, στο μεγάλο ρεύμα του ΠΑΣΟΚ εκείνη την εποχή. Στήριξε με πάθος το ΠΑΣΟΚ, χωρίς να ανήκει σε αυτούς που κέρδισαν δουλειές ή εύνοια. Θυμάμαι ακόμη τους μεγάλους τσακωμούς μας στο οικογενειακό τραπέζι το '89, όταν εγώ και τα αδέλφια μου, οργανωμένοι στην Αριστερά, επικροτούσαμε τις αποφάσεις του κόμματος (σ.σ.: εννοεί το ΚΚΕ, καθώς ήταν οργανωμένος στην ΚΝΕ) και αυτός υπερασπιζόταν με πάθος τον Παπανδρέου.\nΑυτή είναι συνοπτικά η αληθινή οικογενειακή μου ιστορία. Δεν ισχυρίζομαι ότι ο πατέρας μου ήταν αντιστασιακός. Ανήκε, όμως, στη μεγάλη πλειοψηφία των προοδευτικών, δημοκρατικών ανθρώπων που παρότι δεν βρέθηκαν στην πρώτη γραμμή της αντίστασης, είχαν πάντα καθαρή τη συνείδηση και το πολιτικό τους φρόνημα».\nΗ αναφορά του Αλέξη Τσίπρα στον πατέρα του κλείνει με συναισθηματικό τρόπο: «Κατάφερε με εντιμότητα και σκληρή δουλειά όχι να κάνει μεγάλη περιουσία, αλλά να ζήσει την οικογένειά του με αξιοπρέπεια. Και θα τον θυμάμαι πάντα με πολλή αγάπη και περηφάνια».


OPAP Cyprus - Στρατηγική συνεργασία της Ιπποδρομίες ΑΕ του ΟΠΑΠ με την GBI Racing\nΗ σημαντική συνεργασία της Ιπποδρομίες ΑΕ του ΟΠΑΠ και της GBI Racingπου προσφέρει με επιτυχία στην ελληνική αγορά από τον Ιανουάριο του 2016 τις κορυφαίες διεθνώς, Βρετανικές και Ιρλανδικές κούρσες, παρουσιάστηκε σε ειδική εκδήλωση το Σάββατο 8 Σεπτεμβρίου 2016 στον ιππόδρομο Μαρκοπούλου.\nΣημείο αναφοράς, η παρουσία της Hayley Turner, η οποία είναι κορυφαία αναβάτρια παγκοσμίως και πρέσβειρα της GBI Racing. Η Hayley Turner έχει 764 νίκες στο ενεργητικό της, ρεκόρ 100 νικών σε μια σεζόν, και ειδικό τίτλο τιμής από την Βασίλισσα της Μεγάλης Βρετανίας. Εκφράζοντας τον εντυπωσιασμό της για τις εγκαταστάσεις στο Μαρκόπουλο και την άρτια διοργάνωση των ελληνικών ιπποδρομιών που παρακολούθησε δήλωσε χαρακτηριστικά: «είμαι πολύ χαρούμενη που βρίσκομαι σήμερα εδώ στο Μαρκόπουλο. Είναι εκπληκτικές οι εγκαταστάσεις. Είναι ένας πανέμορφος ιππόδρομος. Σαν να βρίσκεσαι στο Άσκοτ. Δυστυχώς δεν μπορώ να ιππεύσω σήμερα, αλλά θα ήθελα σύντομα να έρθω ξανά στην Ελλάδα γι' αυτό το σκοπό».\nΟ Β' Αντιπρόεδρος της Ιπποδρομίες ΑΕ, Οδυσσέας Χριστοφόρου δήλωσε: «Για εμάς, είναι πολύ σημαντικό που έχουμε μαζί μας την Hayley Turner και τα στελέχη της GBI Racing. Η σημερινή εκδήλωση είναι ενδεικτική της αλλαγής που προωθούμε στις ιπποδρομίες στην Ελλάδα. Οι Βρετανικές και Ιρλανδικές ιπποδρομίες θεωρούνται από πολλούς οι καλύτερες στον κόσμο. Ξεχωρίζουν για τα θαυμάσια άλογα, τους πασίγνωστους αναβάτες, τα φεστιβάλ παγκόσμιας κλάσης (Ascot, Cheltenham κ.α.), τα πανέμορφα ιπποδρόμια και φυσικά την ένδοξη ιστορία τους. Πιστεύουμε ότι έχουμε μόνο να κερδίσουμε από τη συνεργασία μας με την GBI, η οποία αποτελεί μέρος ενός ευρύτερου αναπτυξιακού πλάνου. Εδώ κι ένα χρόνο, ο στρατηγικός σχεδιασμός της Ιπποδρομίες ΑΕ, μέλους του ομίλου ΟΠΑΠ, προχωρά δυναμικά. Πετύχαμε να ανατρέψουμε την φθίνουσα πορεία του ιππικού δυναμικού και σήμερα έχουμε περίπου 400 άλογα ενεργά. Επίσης, στόχος της εταιρείας μας είναι να καταστεί το Μαρκόπουλο προορισμός αναψυχής».\nO Chief Operating Officerτης Ιπποδρομίες ΑΕ, Κώστας Αλεξόπουλος επεσήμανε: «Στο πλαίσιο της διαρκούς προσπάθειας που κάνουμε για την ανάπτυξη του ιπποδρόμου στην Ελλάδα, έχουμε προχωρήσει σε αυτή την πολύ σημαντική συνεργασία με τη GBI Racing. Προσφέρουμε σε καθημερινή βάση κορυφαίες ιπποδρομίες από Βρετανία και Ιρλανδία και περισσότερες από 300 κούρσες μηνιαία. Δίνουμε την ευκαιρία στους παίκτες όχι απλά να στοιχηματίζουν σε αυτές τις ιπποδρομίες όπως πριν αλλά να συμμετέχουν στον κοινό κουμπαρά και να έχουν τη δυνατότητα να διεκδικήσουν πολύ μεγαλύτερα ποσά. Παράλληλα, βρίσκεται σε εξέλιξη η περαιτέρω εξάπλωση του ιπποδρομιακού στοιχήματος στο δίκτυο καταστημάτων του ΟΠΑΠ».\nΟδυσσέας Χριστοφόρου Β' Αντιπρόεδρος Ιπποδρομίες Α.Ε. , Hayley Turner, Damian Cope Πρόεδρος Ιπποδρομίες Α.Ε. και Διευθύνων Σύμβουλος ΟΠΑΠ, Κώστας Αλεξόπουλος Chief Operations Officer Ιπποδρομίες Α.Ε.\nΚώστας Αλεξόπουλος Chief Operations Officer Ιπποδρομίες Α.Ε., Οδυσσέας Χριστοφόρου Β' Αντιπρόεδρος Ιπποδρομίες Α.Ε., Hayley Turner, Clive Cottrell Marketing Director GBI Racing, Κώστας Λουκόπουλος Racing Manager Ιπποδρομίες Α.Ε.\nΚώστας Λουκόπουλος, Connie Turner, Κώστας Αλεξόπουλος, Οδυσσέας Χριστοφόρου, Hayley Turner, Chris Morgan, Clive Cottrell\nΠαναγιώτης Δημητσάνης, Hayley Turner, Οδυσσέας Χριστοφόρου


Παίρνει Ντάριους Όντομ ο Ολυμπιακός | ebasket.gr\nΚεντρική Basket League Ολυμπιακός Παίρνει Ντάριους Όντομ ο Ολυμπιακός\nΠαίρνει Ντάριους Όντομ ο Ολυμπιακός\nΔημοσίευση στις 28/12 2:25\nΟ Ολυμπιακός λίγο πριν την έναρξη του Top-16 της Ευρωλίγκα είναι πολύ πιθανό να προχωρήσει σε ενίσχυση του έμψυχου δυναμικού του.\nΣύμφωνα με τα όσα μετέδωσε μέσω του προσωπικού του λογαριασμού στο Twitter ο Ισραηλινός δημοσιογράφος Ντέιβιντ Πικ, οι “ερυθρόλευκοι” είναι πολύ κοντά στην απόκτηση του Ντάριους Τζόνσον-Όντομ από την Τράμπζοσπορ. Ο 26χρονος shooting-guard φέρεται να μένει ελεύθερος από την Τουρκική ομάδα.\nΟ Όντομ έχει αγωνιστεί στο NBA με τις φανέλες των Λέικερς και των Σίξερς, ενώ στην Τράμπζοσπορ, φέτος (στο πρωτάθλημα Τουρκίας), μετρά κατά μέσο όρο 14,8 πόντους, 3 ριμπάουντ και 2,92 ασίστ ανά παιχνίδι. Στο Eurocup έχει 7,6 πόντους, 3,7 ασίστ και 3 ριμπάουντ ανά ματς.\nΟι Τούρκοι, μάλιστα, προχώρησαν στην απόκτηση του Ντέργουιν Κίτσεν, ο οποίος θα αντικαταστήσει τον Όντομ στην περιφέρεια της Τραμπζονσπόρ, με τους “ερυθρόλευκους” να αναμένεται να ανακοινώσουν την απόκτηση του τις επόμενες ώρες.\nΤο Tweet του Ντέιβιντ Πικ:\n“Πηγή: Ο Ντάριους Τζόνσον-Όντομ ολοκλήρωσε μία μακροπρόθεσμη συμφωνία για να υπογράψει με τον Ολυμπιακό”\nSource: Darius Johnson-Odom finalized a long-term deal to sign with Olympiacos.\n— David Pick (@IAmDPick) Δεκέμβριος 27, 2015\nΠροηγούμενο Νίκη για την Μούρθια του Κατσικάρη\nΕπόμενο Δεν τα κατάφεραν Κουφός και “Παπ” (vid)


Ζώδια - Λέων | CityPortal.gr - Θεσσαλονίκη\nΛένε για σένα πολλά… (και άδικα να συμπληρώσω). Είναι λοιπόν επόμενο πως σε έχουν κουράσει τέτοιες συμπεριφορές ιδιαίτερα από πρόσωπα που έπρεπε να σε ξέρουν καλύτερα. Γι αυτό και θα πρέπει μια και έξω αυτό να το ξεκαθαρίσεις σε όλους. Η καλοσύνη έχει και όρια. Κανείς δεν δικαιούται να σε κρίνει για τον τρόπο που θέλεις να κινείσαι. Δεν γίνεται να τα ακούς γιατί έχεις επιθυμίες στόχους και όνειρα. Μια και λέμε για στόχους και όνειρα αυτή την εβδομάδα ευνοείσαι για ότι θελήσεις να υλοποιήσεις. Βέβαια αν σου προκύψουν ζητήματα που σε εμπλέκουν με το νόμο ή το δημόσιο, πριν πεις οτιδήποτε εξέτασε προσεκτικά το θέμα και στην ανάγκη ζήτα νομική συμβουλή.


Posted on 24 Οκτωβρίου 2011 11 Ιανουαρίου 2016 by Κατοχικά Νέα\nΚλειδωμένο είναι όπως όλο δείχνουν, το haircut έως και 60% του ελληνικού χρέους και οι δραματικές συνέπειες για τον ελληνικό λαό. Με τα χέρια κατεβασμένα η ελληνική κυβέρνηση αποδέχεται το σχέδιο των Ευρωπαίων που όχι μόνο δεν έκαναν πραγματικότητα την αλληλεγγύη που ζητούσε ο Γ. Παπανδρέου, αλλά αντίθετα επέλεξαν το χειρότερο σενάριο.\nΩστόσο, η απόφαση αυτή γεννά τεράστια ερωτήματα τόσο για το μέλλον της Ελλάδας όσο και για τη μεθόδευση της Γερμανίας.\nΚατ’ αρχάς δε θα πρέπει να ρωτήσει ο κ. Παπανδρέου ένα τέτοιο κούρεμα τι όφελος και τι ζημιά θα επιφέρει; Οι επίσημες εκθέσεις και οι προβολές των οικονομολόγων κάνουν λόγο για χρέος στο 120% το 2020 ακόμη κι αν υπάρξει μεγάλο κούρεμα. Μα με τέτοιο ποσοστό χρέους δε μπήκαμε στο Μνημόνιο; Πάλι στα ίδια θα είμαστε και μετά από 10 χρόνια όταν στην Ελλάδα θα έχουν τα πάντα διαλυθεί;\nΕπίσης, ρώτησε κανείς τους Ευρωπαίους τι θα γίνει με τα ασφαλιστικά ταμεία ή το ενδιαφέρον είναι μόνο για τις τράπεζες; Τα ταμεία διαθέτουν περί τα 2 δισ. ευρώ σε ομόλογα και θα χάσουν πάνω από τη μισή τους περιουσία. Επομένως, θα καταρρεύσουν χωρίς να υπάρχει δίχτυ ασφαλείας και θα αναγκάζονται να χρηματοδοτούνται από τον προϋπολογισμός ο οποίος φυσικά θα ελέγχεται από την τρόικα. Πώς θα πληρωθούν οι συντάξεις, ρώτησε κανείς;\nΡώτησε κανείς τι θα γίνει με τις ιατροφαρμακευτικές καλύψεις που δεν θα μπορούν να πληρώσουν τα ταμεία; Θα μείνουν χιλιάδες Ελληνες χωρίς φάρμακα και νοσηλεία; Καταστροφή.\nΟι τράπεζες στην Ελλάδα δεν αντέχουν ένα τόσο μεγάλο κούρεμα και φυσικά θα προσφύγουν στο ταμείο διάσωσης και θα κρατικοποιηθούν. Για μεγάλο χρονικό διάστημα δε θα δίνουν δάνεια πουθενά, επομένως θα καταρρεύσουν χιλιάδες επιχειρήσεις και οι υπόλοιπες θα κάνουν δραματικές μειώσεις μισθών. Πώς θα ζήσουν λοιπόν τα επόμενα χρόνια οι Ελληνες όταν θα δουν τα εισοδήματά τους να κουρεύονται ανάλογα; Ρώτησε ο κ. Παπανδρέου για όλους εμάς;\nΤο κούρεμα των ομολόγων θα γίνει μόνο γι’ αυτά που κατέχουν ιδιώτες, όχι δηλαδή σε ΕΚΤ κ.λπ. Επίσης, αποφασίστηκε να γίνει κούρεμα μόνο για τα κουπόνια που λήγουν το 2020. Ξέρετε γιατί; Διότι μετά το 2020 η Γερμανία έχει πολλά ομόλογα στα χέρια της τα οποία λήγουν, κι έτσι δεν ήθελε να έχει απώλειες. Ωραίο δηλαδή το αποφασίζομεν και διατάσσομεν και προς το συμφέρον των Γερμανών.\nΔυστυχώς φαίνεται ότι έρχονται πολύ άγριες ημέρες για την Ελλάδα και για τους πολίτες. Όσο για την κυβέρνηση, αν δεν αλλάξει κάτι μέχρι την Τετάρτη καλύτερα να μη βγάλουν εισιτήρια επιστροφής από τις Βρυξέλλες. Ας μείνουν εκεί διότι εδώ θα είναι ανεπιθύμητοι.


888 ΕΠΙΚΑΙΡΟΤΗΤΑ | Kontasas - Part 60\nΑρχική / ΕΠΙΚΑΙΡΟΤΗΤΑ (σελίδα 60)\nΕν αναμονή της επιβολής καθολικής απαγόρευσης κυκλοφορίας από την κυβέρνηση – Οργή στο Μέγαρο Μαξίμου (ΒΙΝΤΕΟ)\nΜάρτιος 21, 2020\tΕΠΙΚΑΙΡΟΤΗΤΑ\nΟι χθεσινές και σημερινές εικόνες με την «έξοδο» των Αθηναίων δεν άρεσαν καθόλου στην κυβέρνηση. Πιο σοβαρό από ποτέ είναι το σενάριο της καθολικής απαγόρευσης κυκλοφορίας η οποία μάλιστα ενδεχομένως να ανακοινωθεί και πριν το πέρας του Σαββατοκύριακου. Ειδικότερα, οι πρώτες πληροφορίες κάνουν λόγο για την έντονη δυσαρέσκεια που επικρατεί …\nΔΡΑΜΑΤΙΚΟΣ ΤΣΙΟΔΡΑΣ! “ΚΑΝΕΙΣ ΔΕΝ ΕΙΝΑΙ 100% ΑΣΦΑΛΗΣ, ΣΕΒΑΣΤΕΙΤΕ ΤΟΥΣ ΝΕΚΡΟΥΣ” – ΕΠΙΚΑΛΕΣΤΗΚΕ ΜΕΧΡΙ ΚΑΙ ΣΤΙΧΟΥΣ ΤΟΥ ΕΛΥΤΗ ΓΙΑ ΝΑ ΤΑΡΑΚΟΥΝΗΣΕΙ ΤΟΥΣ ΑΣΥΝΕΙΔΗΤΟΥΣ\nΤριάντα πέντε νέα κρούσματα κορωνοϊού καταγράφηκαν στην Ελλάδα τις τελευταίες 24 ώρες, ανεβάζοντας τον συνολικό αριθμό των κρουσμάτων στην χώρας στα 530. Ενενήντα οκτώ κρούσματα είναι απροσδιόριστης πηγής μετάδοσης. Τα περισσότερα κρούσματα είναι στην Αθήνα ενώ έχουν ελεγχθεί περίπου 8.000 δείγματα. Εκατό άτομα νοσηλεύονται και 18 παραμένουν διασωληνωμένοι. Πολλοί από …\nΜΗΝ ΜΑΣΑΣ. ΥΠΑΡΧΕΙ & ΞΕΡΟΥΝ ΤΟ ΦΑΡΜΑΚΟ ΓΙΑ ΤΝ ΚΟΡΟΝΑΙΟ ΑΛΛΑ ΘΕΛΟΥΝ ΕΚΑΤΟΜΜΥΡΙΑ ΝΕΚΡΟΥΣ. Γράφει Συντακτική Ομάδα Χειλαδάκη. (Φωτο & Βίντεο)\nΤο φάρμακο για τον κοροναϊό υπάρχει εδώ και 70 χρόνια. Είναι το Chlorochine αλλά τα σχέδια τους είναι άλλα: θάνατος σε εκατομμύρια ανθρώπους και παγκόσμια οικονομική κρίση…. Το φάρμακο για τον κοροναιό υπάρχει εδώ και 70 χρόνια το χρησιμοποιούσαν ιδιαίτερα για την αντιμετώπιση και θεραπεία από ελονοσία. Το φάρμακο έχει δοκιμαστεί …\nDr. Γιάννης Ιωαννίδης: «Πανδημία κορωνοϊού: Είμαστε μπροστά σε ένα φιάσκο;» Δόκτωρ ΜΗΝ ΛΕΣ τέτοια, τους χαλάς την … πιάτσα … τρόμου\nΟ καθηγητής Ιατρικής, Επιδημιολογίας και Υγείας του Πληθυσμού και Στατιστικής στο Πανεπιστήμιο του Stanford Γιάννης Ιωαννίδης, ένας εκ των πιο έγκριτων επιστημόνων στον κόσμο, σχετικά με την πανδημία του κορωνοϊού και τους τρόπους αντιμετώπισης της από τις Αρχές. Ο τίτλος του άρθρου που δημοσιεύτηκε στο αμερικάνικο ενημερωτικό ιατρικό περιοδικό statnews.com είναι: …\nΟ κύβος ερρίφθη: Τα Σκόπια υπέγραψαν το τελικό έγγραφο ένταξης στο ΝΑΤΟ\nΤην περασμένη εβδομάδα η Ισπανία έγινε η τελευταία χώρα που ενέκρινε το πρωτόκολλο ένταξης των Σκοπίων στο ΝΑΤΟ και ο Στέβο Πενταρόφσκι υπέγραψε το τελικό κείμενο. Ο πρόεδρος της Βόρειας Μακεδονίας Στέβο Πενταρόφσκι υπέγραψε το τελικό κείμενο για την ένταξη της χώρας στο ΝΑΤΟ. Στις αρχές της εβδομάδας η Ισπανία …\nΣΟΚ ΚΑΙ ΔΕΟΣ! «50.000 Ο ΠΡΑΓΜΑΤΙΚΟΣ ΑΡΙΘΜΟΣ ΚΡΟΥΣΜΑΤΩΝ ΣΤΗΝ ΕΛΛΑΔΑ» ΛΕΕΙ Ο ΈΛΛΗΝΑΣ «ΣΟΥΠΕΡ ΣΤΑΡ» ΚΑΘΗΓΗΤΗΣ ΤΟΥ ΣΤΑΝΦΟΡΝΤ δρ. ΙΩΑΝΝΗΣ ΙΩΑΝΝΙΔΗΣ. ΕΙΝΑΙ ΑΛΗΘΕΙΑ, Ή ΤΟ ΛΕΕΙ ΓΙΑΤΙ ΜΙΣΕΙ ΘΑΝΑΣΙΜΑ ΤΟΝ ΚΥΡΙΑΚΟ ΜΗΤΣΟΤΑΚΗ; Η ΑΓΝΩΣΤΗ ΒΕΝΤΕΤΑ ΤΩΝ ΔΥΟ ΑΝΔΡΩΝ. ΑΠΟΚΑΛΥΠΤΙΚΟ ΠΑΡΑΣΚΗΝΙΟ. (ΒΙΝΤΕΟ & ΕΙΚΟΝΑ)\n«Ο πραγματικός αριθμός των κρουσμάτων κορωναϊού στην Ελλάδα μπορεί να ανέρχεται από 1.500 έως και 50.000», ανέφερε ο καθηγητής επιδημιολογίας του Στάνφορντ Τζον Ιωαννίδης. To λέει γιατί είναι η αλήθεια, ή το λέει γιατί μισεί τον Ελληνα πρωθυπουργό Κυριάκο Μητσοτάκη. Η άγνωστη κόντρα των δυο ανδρών. Όλο το παρασκήνιο μονό …\n«Ωρολογιακή βόμβα» από Ιράν μέσω Τουρκίας: Στόχος ο Έβρος και το Αιγαίο (ΒΙΝΤΕΟ)\nΑναστατωμένοι οι ακρίτες κάτοικοι Στην τηλεοπτικό σταθμό «MEGA» μίλησε η κυρία Σοφία, κάτοικος Μυτιλήνης! Αναφέρθηκε στο «μεταναστευτικό» εν μέσω της κρίσης του κορωνοϊού. Όπως διαβεβαίωσε, «οι ροές έχουν μεν μειωθεί στο νησί», ωστόσο εξέφρασε την ανησυχία σχετικά με τη μετάδοση του ιού στα κέντρα κράτησης των παράνομων μεταναστών που θα …\nΕΦΙΑΛΤΙΚΕΣ ΚΑΤΑΣΤΑΣΕΙΣ! ΚΡΑΤΟΥΜΕΝΟΙ Λ@ΘΡΟΜΕΤΑΝΑΣΤΕΣ “ΦΛΕΡΤΑΡΟΥΝ” ΜΕ ΤΟΝ “ΚΟΡΩΝΟΪΟ” ΚΑΙ ΑΠΑΙΤΟΥΝ ΑΠΕΛΕΥΘΕΡΩΣΗ – ΑΝ ΒΓΟΥΝ ΕΞΩ… ΟΠΟΙΟΝ ΠΑΡΕΙ Ο ΧΑΡΟΣ! (ΒΙΝΤΕΟ)\nΜάρτιος 20, 2020\tΕΠΙΚΑΙΡΟΤΗΤΑ\nΚαι ποιος είναι ο πρώτος που τους στηρίζει; Mα φυσικά ο ΚΕΕΡΦΑ! Δείτε ανακοίνωση που δημοσίευσε: “Χίλιοι διακόσιοι μετανάστες στο κέντρο κράτησης Κορίνθου προχώρησαν σε απεργία πείνας, όπως αναφέρει σε ανακοίνωσή του το ΚΕΕΡΦΑ. Και συνεχίζει: “Η Αστυνομία τους πιέζει να σταματήσουν αγνοώντας τα προβλήματα τους και πάνω απ΄ όλα …\nΕΚΤΑΚΤΟ! Νέα μέτρα στα σουπερμάρκετ – Κλείνουν οι λαϊκές αγορές το Σάββατο – Τρεις οι νεκροί σήμερα (ΒΙΝΤΕΟ)\n405 τα κρούσματα… Νέες ανακοινώσεις του εκπροσώπου Υγείας Σωτήρη Τσιόδρα και του υφυπουργού πολιτικής Προστασίας και Διαχείρισης Κρίσεων Νίκου Χαρδαλιά, για τον κορωνοϊό. Ο εκπρόσωπος του υπουργείου Υγείας Σωτήρης Τσιόδρας ανακοίνωσε σήμερα 31 νέα κρούσματα που προστέθηκαν στα 495 πλέον επιβεβαιωμένα κρούσματα συνολικά. 84 είναι απροσδιόριστης πηγής, 90 νοσηλεύονται και …\nΑδιάφοροι απέναντι στην «βιολογική επίθεση» – Μαζικά στα πάρκα οι Πατρινοί – Στην Αττική τα κλείνουν (ΒΙΝΤΕΟ)\nΚρίσιμες ώρες για τον ιό – Δεν πρέπει να γίνουμε Ιταλία Η περιφέρεια Αττικής προκειμένου να περιορίσει τη συνάθροιση κοινού ως πρόσθετο μέτρο προφύλαξης κατά της μετάδοσης του ιού, με εντολή του περιφερειάρχη Γιώργου Πατούλη προς τον αντιπεριφερειάρχη Γιώργο Δημόπουλο, προχώρησε στο κλείσιμο των πάρκων και αλσών του Κεντρικού Τομέα …\nPage 60 of 4.481« First...304050«5859606162\t»\t708090...Last »\nΠέταξε για Βέλγιο ο Ολυμπιακός\nΜείωση 0,9% σημείωσε το εμπορικό έλλειμμα της χώρας\nΣαρωτική η Σίτι\nΒάλε ζώνη! Αυτά είναι τα χειρότερα fails με αυτοκίνητα και μηχανές για τον Νοέμβριο (video)


Δημήτρης Στρατούλης: ''Η κυβέρνηση πρέπει να απολογηθεί στους ένστολους'' ~ enstoloi.gr, Τμήμα Σωμάτων Ασφαλείας ΣΥΡΙΖΑ Αστυνομία Λιμενικό , Πυροσβεστική\nΤι είναι δηλαδή οι δικαστικές αποφάσεις; Ολίγον έγκυοι; Η μη εφαρμογή από την κυβέρνηση Σαμαρά – Βενιζέλου στο σύνολό της της απόφασης του ΣτΕ είναι ωμή παραβίαση του κράτους δικαίου και δυστυχώς την παρουσιάζει ως ρουσφέτι προς τους ένστολους. Είναι δυνατόν να είναι ρουσφέτι η μισή εφαρμογή απόφασης του Συμβουλίου της Επικρατείας; Μάλιστα, όπως ειπώθηκε πριν, μετά από εντολή της Επιτροπής Συμμόρφωσης του Συμβουλίου της Επικρατείας, που παράγγειλε στην Κυβέρνηση να εφαρμόσει μέσα σε δυο μήνες την απόφαση αυτή. Η κυβέρνηση όχι απλά δεν πρέπει να ρουσφετολογεί και να ψηφοθηρεί έναντι των ένστολων για την μισή λύση την οποία δίνει και το ανεπίτρεπτο να μην εφαρμόζει την απόφαση του ΣτΕ, αλλά πρέπει και να απολογηθεί σε αυτούς.\nΠριν τις βουλευτικές εκλογές του 2012 είχε πει ότι δεν θα πειράξει τα ειδικά μισθολόγια των ένστολων, ότι θα αποκαταστήσει τις περικοπές που τους έγιναν κλπ. Είχε πει διάφορα πράγματα και έκανε από τον Αύγουστο του ίδιου χρόνου τα αντίθετα. Γι’ αυτό και για όλους τους παραπάνω λόγους πρέπει να απολογηθεί στους ένστολους.


Κίνα Φτηνές ανυψωτικές μηχανές αλυσίδων Racket VA 2000kg Κατασκευαστές\nHebei Liston Lifting Rigging Manufacturing Co., Ltd. [Hebei,China] Είδος Επιχείρησης:Κατασκευαστής Main Mark: Αφρική , μέση Ανατολή , Ωκεανία , Άλλες αγορές , Παγκόσμιος Εξαγωγέας:31% - 40% certs:CE, GS Περιγραφή:2000kg Ανύψωση με μοχλίσκο Ratchet,Αλυσίδα ανύψωσης μοχλού,VA Ratchet Lever Hoist\nHome > Προϊόντα > Μοχλός ανύψωσης / μπλοκαρίσματος > Χειροκίνητη ανύψωση μοχλού > Φτηνές ανυψωτικές μηχανές αλυσίδων Racket VA 2000kg\n2000kg ανυψωτήρας μοχλού αναστολής:\n2000kg ανυψωτήρας μοχλού με καστάνια είναι εύκολο στη χρήση και τη μεταφορά. 2000kg ανυψωτήρας μοχλού με καστάνια μπορεί να χρησιμοποιηθεί στο εργοστάσιο, στο ορυχείο, στη γεωργία, στην ηλεκτροπαραγωγή, στον χώρο κατασκευής, στην αποβάθρα και στην αποβάθρα. Και μπορεί επίσης να χρησιμοποιηθεί για την εγκατάσταση μηχανημάτων, την ανύψωση, τη φόρτωση και την εκφόρτωση στην αποθήκη, ειδικά κατάλληλη για χρήση στον ανοιχτό αέρα και τον τόπο χωρίς πηγή ενέργειας. Ο ανυψωτήρας μοχλίσκου των 2000kg πωλεί καλά τόσο στο εσωτερικό όσο και στο εξωτερικό. Μπορεί να ανταγωνιστεί, γνωστό εμπορικό σήμα σε όλο τον κόσμο.\n1. Ο ανυψωτήρας μοχλού αναστολής 2000kg με σφιχτή δομή και χαριτωμένο περίγραμμα και το βάρος του είναι ελαφρύ. Οι άνθρωποι μπορούν να το λειτουργούν εύκολα ακόμα και σε στενό μέρος.\n3. Ο μηχανισμός πέδησης, ο οποίος αποτελεί την καρδιά του ανυψωτήρα, περικλείεται σε διπλό κάλυμμα: τον τροχό και τα καλύμματα των φρένων. Αυτά τα προστατευτικά καλύμματα δεν περιορίζουν μόνο τα καιρικά στοιχεία, αλλά βοηθούν επίσης στην αποτροπή της εισόδου λάσπης και σκόνης σε εσωτερικούς μηχανισμούς.\n4. Το άνω και κάτω άγκιστρο είναι κατασκευασμένο από σφυρήλατο κράμα υψηλής αντοχής, που επιτυγχάνεται με διαδικασία θερμικής επεξεργασίας. Τα άγκιστρα έχουν επίσης τρεις ενδείκτες τεντώματος. Ωστόσο, αν τυχόν το άγκιστρο είναι υπερφορτωμένο, δεν υπάρχει φόβος να σπάσει, απλά θα ξεκινήσει σταδιακά να ισιώσει, αποφεύγοντας οποιαδήποτε πτώση φορτίου ή τραυματισμό.\n2000kg Ανύψωση με μοχλίσκο Ratchet\nΠλαίσιο μοχλίων Ratchet 1.5ton


20 χρόνια παρουσίας για το Διεθνές Γυναικείο Φεστιβάλ Ερεσσού! - Εφημερίδα Πολιτικά\nΓια 20η χρονιά, και παρά τις αντίξοες συνθήκες που επικρατούν, πραγματοποιείται, προσαρμοσμένο στις ανάγκες της εποχής, το International Eressos Women’s Festival by Sappho Women (Διεθνές Γυναικείο Φεστιβάλ Ερεσσού).\n“Το νησί της Λέσβου, και ιδιαίτερα η Ερεσός, είναι έτοιμο να υποδεχθεί όλες και όλους εκείνους που θέλουν να λάβουν μέρος στο Φεστιβάλ και να ενώσουν την φωνή τους με τη δική μας.” σημειώνουν οι διοργανωτές.\n“Η Ερεσός ζωντανεύει ξανά και κινείται στους ρυθμούς της Σαπφούς πάντα με ασφάλεια. Η ελληνίδα καλλιτέχνης Ηρώ θα μας συντροφεύσει με μεγάλες επιτυχίες του ελληνικού και ξένου ρεπερτορίου, η Nadine Benjamin μας ταξιδεύει στο κόσμο της όπερας, η Nicky Mitchell με δύο αφιερώματα, το Bella Ella και το Joni και η BeRn, θα ντύσουν μουσικά το Φεστιβάλ. Ωστόσο, οι επιλογές δεν σταματούν εκεί, ένα πλήθος workshops γεμάτα φαντασία περιμένουν τις συμμετέχουσες. Είστε έτοιμοι να ανακαλύψετε το “Éna frappé, parakaló!” stress management workshop, ή να αγκαλιάσετε τα ζώα του νησιού με τη βοήθεια του The Dog Splash.\nΘερμές ευχαριστίες δίνονται προς τον Δήμο Δυτικής Λέσβου, τις τοπικές επιχειρήσεις και προς όλους εκείνους που με την στήριξη και υποστήριξή τους βοήθησαν να πραγματοποιηθεί για ακόμα μία χρονιά το Γυναικείο Φεστιβάλ”.


Ποιος ρωτάει; | OPEN TV | About\nΤο συναρπαστικό τηλεπαιχνίδι γνώσεων «Ποιος Ρωτάει» στο Open TV.\nΓια πρώτη φορά σε τηλεπαιχνίδι σημασία δεν έχει μόνο η ερώτηση, αλλά και ποιος ρωτάει, αφού τις ερωτήσεις δεν τις θέτει ο παρουσιαστής, αλλά τυχαία επιλεγμένα άτομα όλων των ηλικιών και των επαγγελμάτων.\nΤο παιχνίδι ξεκινά και δύο ομάδες αποτελούμενες από δύο άτομα η καθεμία, καλούνται να χρησιμοποιήσουν τις γνώσεις τους, ώστε να απαντήσουν σωστά σε όσο το δυνατόν περισσότερες ερωτήσεις. Οι διαγωνιζόμενοι έρχονται αντιμέτωποι με «τον τοίχο των προσώπων», ο οποίος αποτελείται από τελείως διαφορετικά πρόσωπα, όλων των ηλικιών και όλων των μορφωτικών επιπέδων. Από παιδάκια που δεν έχουν ξεκινήσει ακόμα το σχολείο έως ηλικιωμένους.\nΠατώντας σε κάθε γύρο το buzzer «ο τοίχος των προσώπων» περιστρέφεται και σταματά σε τέσσερα πρόσωπα κάθε φορά. Οι παίκτες καλούνται να επιλέξουν ποιος από τους τέσσερις ανθρώπους που βλέπουν απέναντί τους θα τους θέσει το ερώτημα. Το μόνο που γνωρίζουν για αυτά τα άτομα είναι το όνομά τους, η ιδιότητά τους και η ηλικία τους. Σημασία δεν έχει να χρησιμοποιήσουν μόνο τις γνώσεις τους για να βρουν τη σωστή απάντηση, αλλά και τη διαίσθησή τους, ώστε να επιλέξουν εκείνον που θα τους θέσει μία ερώτηση την οποία θα ξέρουν να απαντήσουν. Οι ερωτήσεις είναι τελείως διαφορετικές μεταξύ τους και καλύπτουν ένα ευρύ φάσμα γνώσεων. Επίσης μπορεί να είναι και ερωτήσεις κίνησης και ήχου, όπου οι διαγωνιζόμενοι καλούνται να απαντήσουν σωστά με βάση την εικόνα που βλέπουν ή τον ήχο που ακούν. Η ομάδα των παικτών που θα κατορθώσει να απαντήσει σωστά στις περισσότερες ερωτήσεις στον πρώτο γύρο προχωράει και στο επόμενο στάδιο.\nΣτο δεύτερο γύρο οι διαγωνιζόμενοι έρχονται αντιμέτωποι με την πυραμίδα των διασήμων. Αυτή τη φορά, σκοπός τους είναι να απαντήσουν σωστά σε όσο το δυνατόν περισσότερες απαντήσεις διάσημων ανθρώπων. Κάθε σκαλοπάτι της πυραμίδας ισοδυναμεί με ένα χρηματικό ποσό. Όσο ανεβαίνουν στη διαβάθμιση της πυραμίδας το χρηματικό ποσό που κερδίζουν ανεβαίνει.\nΟι διαγωνιζόμενοι που θα κατορθώσουν να απαντήσουν σωστά στην τελευταία και πιο δύσκολη ερώτηση, του τελευταίου βάθρου της πυραμίδας θα είναι και οι νικητές του μεγάλου επάθλου.


Ανάλυση ενός 3-way hand απ’ το φετινό PCA | Pokerland\nΑνάλυση ενός 3-way hand απ’ το φετινό PCA\nd. antoniou 6 Φεβρουαρίου, 2016 Texas Hold'em, Αναλύσεις Παρτίδων, Διεθνή Νέα, Στρατηγική Πόκερ, Τουρνουά ΠόκερLeave a Comment\nO Mo Nuwwarah καλύπτει επί χρόνια δημοσιογραφικά μεγάλα φεστιβάλ για λογαριασμό του Pokernews κι έχει την ευκαιρία να βρεθεί μπροστά από μερικές πραγματικά εντυπωσιακές παρτίδες. Μία από αυτές είναι κι αυτή την οποία θ’ αναλύσει παρακάτω.\nΒρισκόμαστε στο 2016 PCA $5.300 Main Event και απομένουν 31 παίκτες απ’ το αρχικό field των 928. Ο επόμενος παίκτης που θ’ αποκλειστεί θ’ αποκομίσει $20.120, αλλά όλοι έχουν στο βάθος του μυαλού τους το έπαθλο της κορυφής που αντιστοιχεί σε $800.000!\nΤο hand που ακολουθεί έλαβε χώρα στο τηλεοπτικό τραπέζι προς το τέλος του Level 22 σε blinds 8.000/16.000/2.000. Στο τραπέζι ήταν μεταξύ άλλων οι διάσημοι επαγγελματίες Jason Mercier, Ami Barer και Taylor Paur χωρίς ωστόσο κάποιος εξ’ αυτών να πάρει μέρος στην παρτίδα.\nΜε 600.000 μάρκες περίπου σε stack ο Κορσικανός Paul Tedeschi ανοίγει την δράση με raise στις 36.000 από middle position και δέχεται δύο calls, απ’ τον Βρετανό Phillip McAllister στο button και τον Χιλιανό Fabian Chauriye στο big blind.\nΤο flop εμφανίζει , Chauriye και Tedeschi τσεκάρουν. Ο McAllister ποντάρει 48.000 μάρκες και οι δύο αντίπαλοι του επιλέγουν το call για να δουν όλοι το να ‘προσγειώνεται’ στο turn. Δύο check εκ νέου, bet στις 136.000 μάρκες αυτή τη φορά ο McAllister, call ο Chauriye, shove για επιπλέον 388.000 ο Tedeschi, call οι αντίπαλοι του!\nΤο river ανοίγει και ο Chauriye τώρα ποντάρει 300.000 chips για το side pot. All-in ο McAllister για 1.265.000 και ο Χιλιανός σηκώνεται από την καρέκλα του κοιτώντας κατάματα τον McAllister.\n“Μην θυμώσεις αν σε μπλοφάρω,” του λέει ο McAllister.\nΟ Chauriye σκέφτηκε για περισσότερα από τέσσερα λεπτά πριν πάει πάσο το ‘χέρι’ του βλέποντας μ’ ευχαρίστηση τον McAllister ν’ αποκαλύπτει συμπληρώνοντας runner-runner royal flush και θέτοντας νοκ-άουτ τον Tedeschi που διέθετε ντάμες!\nΗ δράση ξεκινάει μ’ ένα στάνταρ άνοιγμα pre-flop του Tedeschi που κρατάει ισχυρό hand έχοντας περίπου 35 big blinds. Δέχεται δύο calls από παίκτες που τον καλύπτουν σε μάρκες και το flop είναι… ονειρεμένο γι’ αυτόν ανοίγοντας και δίνοντας του top set.\nΤώρα ο Tedeschi έχει ένα monster hand από μεσαία θέση κι επιλέγει το check μετά το check του Chauriye. Είναι μια ενδιαφέρουσα απόφαση δεδομένου του πόσο ευάλωτο είναι το top set στο board. Υπάρχουν φύλλα στο turn που τον κερδίζουν. Γιατί όμως δίνει ένα… δωρεάν φύλλο;\nΓια ένα πράγμα είναι σίγουρος ίσως, πως ο McAllister θα ποντάρει από θέση παίζοντας αρκετά δραστήρια κι επιθετικά. Αν λοιπόν ο Βρετανός ποντάρει ο Tedeschi θα είναι σε θέση να βάλει και τον Chauriye στο κόλπο ‘φουσκώνοντας’ το pot κι έχοντας εκείνη τη στιγμή τα nuts. Επίσης ο McAllister είχε flatάρει απ’ το button pre-flop που σημαίνει ότι το range του είναι αρκετά μεγάλο και περιλαμβάνει αρκετά connectors που θα έχουν straight και flush draws στο flop. Ο Tedeschi δεν γνωρίζει ποια φύλλα στο turn τον κερδίζουν και θ’ αναγκαστεί πολύ συχνά εκεί να κάνει το check, παραχωρώντας τον έλεγχο του pot στον McAllister.\nΑν ο Tedeschi τσέκαρε περιμένοντας τον McAllister να ποντάρει, τότε η υπόθεση του επαληθεύτηκε γιατί ακριβώς αυτό συνέβη. Μετά το call του Chauriye ο Tedeschi επιλέγει να παίξει παθητικά και κάνει απλά call, με το στο turn ωστόσο να μπερδεύει την κατάσταση. Τώρα ο Tedeschi ίσως και να νικιέται, αλλά το πιο πιθανό είναι να εξακολουθεί να είναι ο καλύτερος και το συγκεκριμένο φύλλο μπορεί κάλλιστα να έχει βελτιώσει κάποιον δελεάζοντας τον να παραμείνει στο pot.\nΑυτό που ίσως δεν περίμενε ο Tedeschi μετά το δικό του check κι αυτό του Chauriye είναι να μείνει ο Χιλιανός στο κόλπο και να κάνει call στο μεγαλύτερο bet στο turn, δίνοντας την εντύπωση στους αντιπάλους του ότι ενδιαφέρεται… σοβαρά για το pot. Ο Chauriye κάνει λοιπόν το call και ο Tedeschi δεν έχει άλλη επιλογή εκεί απ’ το να shovάρει.\nΔυστυχώς γι’ αυτόν, λόγω του μεγέθους που έχει πάρει πλέον το pot έχει μικρό fold equity και ο McAllister είναι ‘δεμένος’ με το combo draw του. Ο Chauriye έχει κάνει κι αυτός call κι ο Tedeschi βρίσκεται… παγιδευμένος σ’ ένα 3-way pot όπου πολλά hands έχουν solid equity απέναντι του. Απ’ την άλλη πλευρά έχει πολύ καλές πιθανότητες να τριπλασιάσει το stack αν το river είναι κάποιο ανούσιο φύλλο. Το παίξιμο του εμπεριείχε ρίσκο, αλλά η ‘αποζημίωση’ μ’ ένα triple-up θα είναι τεράστια και όλη η ιδέα είναι να μπει σε θέση για κατάκτηση του τουρνουά.\nΑξιοσημείωτο εδώ είναι και το παίξιμο του McAllister. Επιλέγει να ποντάρει με το draw του σ’ ένα spot που έχουν τσεκάρει οι δύο αντίπαλοι παίκτες και κάποιος εξ’ αυτών θα μπορούσε να έχει δύο ζεύγη ή straight. Είναι το check back το σωστό παίξιμο; Νομίζω πως είναι στην προκειμένη περίπτωση, καθώς είναι πολύ πιθανό τουλάχιστον ένας αντίπαλος του να έχει αρκετά καλό hand για να συνεχίσει, αν όχι ένα hand με το οποίο σχεδιάζει να μπει all-in.\nΌπως έπαιξε ο McAllister είναι αναγκασμένος να κάνει call στο shove κι ευελπιστεί να είναι τυχερός συμπληρώνοντας το ανίκητο royal flush. Τέλος το κρίσιμο σημείο έρχεται όταν ο Chauriye αποφασίζει να κάνει ένα πολύ μικρό bet στο river για λιγότερο από ¼ του pot. Το μόνο που έχει να κάνει ο McAllister εκεί είναι το shove και ο Chauriye σκέφτεται αρκετά λεπτά πριν παρατήσει το ‘χέρι’ του.\nΔεν μπορούμε να γνωρίζουμε τι σκεφτόταν, αλλά τις περισσότερες φορές εκεί είναι ένα auto fold. Κοιτώντας την κατάσταση που έχει δημιουργηθεί υπάρχει ένας παίκτης που είναι από πριν all-in κι ένα side pot που επισκιάζεται απ’ το main pot. Το board είναι πολύ επικίνδυνο και ο Chauriye έχει ποντάρει σ’ ένα dry side pot, παρουσιάζοντας απίστευτη ισχύ. Επιπλέον ο McAllister θα έπαιζε τα ρέστα του αν ήταν πολύ ισχυρός με τις μόνες εύλογες πιθανές μπλόφες να περιλαμβάνουν το , αλλά τι hands με θα είχαν νόημα για να κάνει call στο turn;\nTags:Chauriye, hand, McAllister, PCA, Tedeschi


Ευαγγέλιο Τρίτη 20 Οκτωβρίου 2020 - Οσία Ματρώνα - ΕΚΚΛΗΣΙΑ ONLINE\nΔευτέρα, 19 Οκτωβρίου 2020 11:35\nΑρχική » ΕΥΑΓΓΕΛΙΑ » Ευαγγέλιο Τρίτη 20 Οκτωβρίου 2020 – Οσία Ματρώνα\nΕυαγγελικό απόσπασμα Ανακομιδής των Ιερών Λειψάνων του Οσίου Γερασίμου του Νέου Ασκητή του εν Κεφαλληνία. Το παρακάτω Ευαγγέλιο αναγιγνώσκεται στους ομώνυμους Ιερούς Ναούς ή/και προς τιμήν μνήμης του Οσίου Γερασίμου.\n20 Οκτωβρίου η Εκκλησία μας τιμά τη μνήμη του Οσίου Γερασίμου Κεφαλληνίας του Αγίου Αρτεμίου του Μεγαλομάρτυρος και της Οσίας Ματρώνης της Χιοπολίτιδος και Θαυματουργής. Διαβάστε για την εορτή της Αγίας Ματρώνας τη Θαυματουργής.\nΔείτε στο βίντεο παρακάτω για τον βίο, τη μοναστική άσκηση και την κοίμηση της Οσίας Ματρώνης της Χιοπολίτιδας και Θαυματουργής.\n5 μήνες πριν ΕΥΑΓΓΕΛΙΑ20 Οκτωβρίου, Αγία Ματρώνα, ΑΓΙΟΣ ΑΡΤΕΜΙΟΣ, ΑΓΙΟΣ ΓΕΡΑΣΙΜΟΣ, ΑΓΙΟΣ ΓΕΡΑΣΙΜΟΣ ΚΕΦΑΛΛΟΝΙΑ, άγιος γεράσιμος κεφαλονιά, γιορτή Αγίου Αρτεμίου, ευαγγελιο, Κατά Λουκά, Κατά Ματθαίο, όσιος γεράσιμος\nΤΩΡΑ-ΑΜΒΡΟΣΙΟΣ: Η ΟΡΘΟΔΟΞΙΑ ΠΡΟΔΟΘΗΚΕ ΠΛΕΟΝ ΕΚ ΤΩΝ ΕΣΩ! ΟΡΙΣΤΙΚΑ; ΜΗ ΓΕΝΟΙΤΟ!Σε δόσεις το ειδικό εποχικό επίδομα ΟΑΕΔ: Πληρωμές στο επίδομα πετρελαίου θέρμανσης


CON-OPS: Γιατί Δεν Εξαφανίστηκαν τα Άρματα Μάχης;\nΗ πολεμική δραστηριότητα μπορεί να πάρει δύο διακριτές μορφές: την άμυνα και την επίθεση.  Για τις χερσαίες δυνάμεις αυτό σημαίνει ότι είτε υπερασπίζονται έδαφος είτε ενεργούν για να το καταλάβουν. Το έδαφος αποτελεί τον τόπο κατοικίας των ανθρώπων και τη βάση οποιασδήποτε κρατικής κυριαρχίας. Ο πόλεμος είναι όργανο της πολιτικής και τις περισσότερες φορές οι σκοποί του περιλαμβάνουν τον έλεγχο εδάφους.\nΗ αντιμετώπιση των αρμάτων ξεκίνησε μία διαδικασία τύπου «πέτρα – ψαλίδι – χαρτί», όπου ένα σύστημα επιδιώκει να εκμεταλλευτεί τις αδυναμίες κάποιου άλλου για να το προσβάλλει, αλλά ταυτόχρονα το ίδιο είναι ευάλωτο σε κάποιο τρίτο και χρειάζεται προστασία από κάποιο τέταρτο. Στην πορεία οι στρατοί δοκίμασαν διάφορους συνδυασμούς στη συγκρότηση τους για να πετύχουν το καλύτερο δυνατό συνεργατικό αποτέλεσμα στη μάχη.\nΟι επιχειρήσεις, μπορούν να κατατμηθούν στον χώρο και στον χρόνο. Έτσι κάθε στρατιωτική μονάδα, σε ό,τι αφορά τον χώρο, μπορεί να διεξάγει επιχειρήσεις εγγύς, σε βάθος και μετόπισθεν. Ας πάρουμε, για παράδειγμα, μία ομάδα πεζικού. Αυτή, διεξάγει επιχειρήσεις εγγύς με το αντίπαλο πεζικό με το οποίο ανταλλάσσει πυρά, θα μπορούσε να αναγκαστεί να διεξάγει επιχειρήσεις μετόπισθεν εάν εμφανίζονταν ξαφνικά εχθροί στα νώτα της, και θα μπορούσε να διεξάγει επιχειρήσεις σε βάθος εάν είχε κάποιο ΜΕΑΣ που μπορούσε να της δώσει εικόνα πέρα από αυτό που βλέπουν οι στρατιώτες της, και είχε και κάποιο όπλο καμπύλης τροχιάς για να προσβάλλει τον στόχο. Προφανώς, η ομάδα είναι πολύ μικρή για να είναι ένα καλό παράδειγμα, αλλά αναδεικνύει τα ζητήματα που αναφύονται.\nΟ διαχωρισμός των επιχειρήσεων στον χώρο έχει νόημα για στρατιωτικές μονάδες που είναι αρκετά μεγάλες ώστε να μπορούν να διαθέσουν τμήματα για την ασφάλεια των νώτων τους και έχουν τα μέσα για να παρατηρήσουν και να προσβάλλουν στόχους πέραν της γραμμής επαφής. Αυτό που έχει σημασία εδώ είναι να γίνει κατανοητό ότι τόσο οι επιχειρήσεις μετόπισθεν όσο και οι επιχειρήσεις σε βάθος εξυπηρετούν τις επιχειρήσεις εγγύς. Οι επιχειρήσεις μετόπισθεν ασφαλίζουν τα νώτα των δυνάμεων που διεξάγουν τις επιχειρήσεις εγγύς. Οι επιχειρήσεις σε βάθος αφορούν την προσβολή εχθρικών δυνάμεων που δεν έχουν εμπλακεί, ακόμη, αλλά αναμένεται να το πράξουν. Προσβάλλοντες τες έγκαιρα διατηρείται ευνοϊκό το ισοζύγιο στην εγγύς μάχη. Η «Αεροχερσαία Μάχη», του αμερικανικού στρατού, σκόπευε, με τη χρήση Πολλαπλών Εκτοξευτών Πυραύλων, Επιθετικών Ελικοπτέρων «Απάτσι» και αεροπορικών προσβολών, να απομονώσει τις σοβιετικές μονάδες που είχαν εμπλακεί στην εγγύς μάχη από τις ακολουθούσες τους δυνάμεις, ώστε οι απομειωμένες δυνάμεις του 2ου σοβιετικού κλιμακίου να καταφθάνουν τμηματικά και να μην μπορούν να επηρεάσουν αποτελεσματικά την εγγύς μάχη. Η εγγύς μάχη παραμένει ο πυρήνας της πολεμικής δραστηριότητας.\nΗ εγγύς μάχη\nΗ έννοια των επιχειρήσεων μετόπισθεν, εγγύς και σε βάθος αποκτά διαφορετικό νόημα ανάλογα με το κλιμάκιο της δύναμης στην οποία κάθε φορά αναφέρονται. Η εγγύς μάχη είναι ο αγώνας που διεξάγεται με όπλα ευθυτενούς τροχιάς, υποστηριζόμενος από όπλα καμπύλης τροχιάς, κατευθυνόμενα βλήματα και αεροπορικά όπλα. Η εγγύς μάχη συνιστά τη μεγαλύτερη πρόκληση για τα στρατεύματα που συμμετέχουν στον πόλεμο, απαιτεί τις μεγαλύτερες θυσίες και είναι, στις περισσότερες των περιπτώσεων, αναπόφευκτη. Γι΄ αυτό και ο όγκος των μέσων των ταξιαρχιών, που για τους περισσότερους στρατούς είναι ο βασικός σχηματισμός με τον οποίο διεξάγουν τον πόλεμο, είναι αφοσιωμένος στην εγγύς μάχη. \nΤο άρμα μάχης γεννήθηκε για να διεξάγει την εγγύς μάχη και παραμένει αναντικατάστατο στον ρόλο του. Αυτό δεν σημαίνει ότι το άρμα δεν μπορεί να καταστραφεί, αλλά ότι οτιδήποτε άλλο δεν μπορεί να προσφέρει τον ίδιο συνδυασμό προστασίας. ισχύος πυρός και δυνατότητας κίνησης. Ένα άρμα μπορεί να καταστραφεί από έναν αντιαρματικό πύραυλο που εκτοξεύεται από ένα ημιφορτηγό ή από ένα ΜΕΑ ή από ένα ΕΕ/Π. Αλλά το ημιφορτηγό ή το ΜΕΑ ή το ΕΕ/Π δεν μπορεί να ανοίξει δρόμο μέσα από το πλέγμα κωλυμάτων και πυρών που θα έχει εγκαταστήσει ο αντίπαλος ούτε μπορεί να κρατήσει μία θέση.\nΌλα αυτά είναι προφανή, αλλά οφείλεται να ειπωθούν επειδή διαχέεται η άποψη ότι χρειάζονται μόνο κατευθυνόμενα βλήματα, που θα εκτοξεύονται από πλατφόρμες χαμηλού κόστους. Επειδή η τεχνολογία δεν μας έχει εφοδιάσει ακόμη με ένα στρατιωτικό όχημα που θα μπορεί να κάνει τα πάντα, γι΄ αυτό τα διάφορα μέσα εκπομπής πυρών βελτιστοποιούνται ανάλογα με τον σκοπό που θα επιτελέσουν. Έτσι, ένας ΠΕΠ μπορεί να είναι ιδιαίτερα φονικός γι΄ αυτούς που θα υποστούν τα πυρά του, αλλά είναι και τελείως ανίκανος να υπερασπιστεί τον εαυτό του. Είναι προφανές ότι τα συστήματα που επηρεάζουν τη μάχη από απόσταση δεν είναι τα καταλληλότερα για να τη διεξάγουν από κοντά. Εκεί έγκειται και το ιστορικό πλεονέκτημα των αρμάτων στις επιχειρήσεις σε βάθος. Αν και δεν μπορούν να εκπέμψουν πυρά σε μεγάλη απόσταση, εάν διαπεράσουν την αμυντική τοποθεσία έχουν πολλές πιθανότητες να βρεθούν απέναντι σε συστήματα που δεν είναι κατάλληλα για την εγγύς μάχη και να τα εξολοθρεύσουν.\nΠολλές από τις πολεμικές εικόνες που κυκλοφορούν στο διαδίκτυο αφορούν βίντεο από ΜΕΑ που προσβάλλουν κάποιον στόχο ή βίντεο από κάποιο στοιχείο φορητού αντιαρματικού πυραύλου που προσβάλλει κάποιο τεθωρακισμένο σε απόσταση ή βίντεο από τα αποτελέσματα της προσβολής με όπλα καμπύλης τροχιάς ή αεροπορικά όπλα, άρα αυτός δεν είναι ο πόλεμος;\nΕίναι και αυτός, αλλά δεν είναι μόνο αυτός. Η ιστορία με τους έξι τυφλούς και τον ελέφαντα είναι διδακτική· υπήρχε περισσότερος ελέφαντας από αυτόν που έπιανε ο καθένας. Η απάντηση εδώ είναι η εξής: Τι είναι ευκολότερο να βιντεοσκοπηθεί, η βολή ενός αντιαρματικού πυραύλου από μία ασφαλή θέση ή μία μάχη εκ του συστάδην στην οποία ο βιντεολήπτης μετά από λίγο μπορεί να είναι νεκρός; Βλέπουμε αυτό που προσφέρεται, αλλά αυτό που προσφέρεται δεν είναι το άπαν όλων όσων έχουν συμβεί.\nΗ τεχνολογία αναδιαμορφώνει συνεχώς το πεδίο της μάχης, αλλά θέλει προσοχή στο τι είναι αυτό που αλλάζει κάθε φορά. Η παρουσία των ΜΕΑ, για παράδειγμα, σημαίνει ότι οι μονάδες μιας ταξιαρχίας βρίσκονται υπό την εχθρική παρατήρηση και υπό την απειλή της εχθρικής στοχοποίησης σε βαθμό που ήταν άγνωστος στο παρελθόν. Αυτό όμως δεν οδηγεί, ως λογικό συμπέρασμα, στην κατάργηση των μονάδων. Τουλάχιστον, κανένας στρατός δεν έχει οδηγηθεί εκεί. Αλλά, στη λήψη ενεργητικών και παθητικών μέτρων για την εξουδετέρωση των ΜΕΑ και τον περιορισμό του προσφερόμενου στόχου. Τόσο ο ρωσικός όσο και ο αμερικανικός στρατός κινούνται στην κατεύθυνση της δημιουργίας μόνιμων τακτικών συγκροτημάτων μέσα στις ταξιαρχίες, τα οποία θα ενσωματώνουν ακόμη περισσότερα μέσα υποστήριξης μάχης.\nΘα μπορούσαν στο μέλλον οι στρατοί να μετατραπούν σε μικρές διάσπαρτες ομάδες με μέσα στοχοποίησης, οι οποίες θα καλούν κατευθυνόμενα βλήματα από μεγάλη απόσταση, που θα εξοντώνουν δεκάδες αρμάτων (όπως φαίνεται σε διάφορα animation); Κατ΄ αρχήν, γιατί κάποιος να έχει άρματα μάχης όταν ο αντίπαλος του θα έχει μικρύνει τόσο πολύ ώστε να μην μπορεί να οργανώσει ισχυρές αμυντικές θέσεις; Κατά δεύτερον, γιατί μόνο η μία πλευρά να έχει τη δυνατότητα παρατήρησης και βολής από απόσταση; Και κατά τρίτον, ξεχνάμε το ζητούμενο του πολέμου. Ο αμερικανικός στρατός τόσο στο Αφγανιστάν όσο και στο Ιράκ απολάμβανε τη δυνατότητα υποστήριξης με πυρά από πλατφόρμες που ήταν απρόσβλητες για τους αντιπάλους του, αλλά έχασε γιατί απέτυχε να ελέγξει το έδαφος.\nΊσως, αυτό που θα αλλάξει στο μέλλον θα να είναι η ανάληψη της εγγύς μάχης από χερσαία μη επανδρωμένα οχήματα, τα οποία θα διενεργούν τη βασική κρούση, θα υφίστανται τις απώλειες, και θα ανοίγουν δρόμο για τις δυνάμεις των ανθρώπων που θα ακολουθούν.\n Έχει εξηγηθεί εδώ ότι η άμυνα ή η επίθεση αναγνωρίζονται ως τέτοιες, κάθε φορά, σε συγκεκριμένο επίπεδο του πολέμου, ενώ σε χαμηλότερο επίπεδο μπορούν να λαμβάνουν χώρα επιθετικές και αμυντικές ενέργειες.\n Η ρωσική μηχανοκίνητη ταξιαρχία αποτελείται από τρία τάγματα μηχανοκίνητου πεζικού, μία επιλαρχία αρμάτων, δύο μοίρες αυτοκινούμενου πυροβολικού, μία μοίρα ΠΕΠ, μία μοίρα Α-Τ Κ/Β, δύο μοίρες Α/Α πυροβολικού, ένα τάγμα εφοδιασμού, ένα τάγμα τεχνικού, ένα τάγμα διαβιβάσεων, ένα τάγμα μηχανικού, ένα λόχο Η/Π, ένα λόχο ΜΕΑΣ, ένα λόχο ΡΒΧΠ και ένα λόχο υγειονομικού. Η αμερικανική μηχανοκίνητη ταξιαρχία αποτελείται από τρία συγκροτήματα επιπέδου τάγματος αρμάτων - πεζικού, μία επιλαρχία αναγνωρίσεως, μία μοίρα αυτοκινούμενου πυροβολικού, ένα τάγμα υποστηρίξεως μάχης (μηχανικό – διαβιβάσεις – πληροφορίες – ΣΝ - ΡΒΧΠ) και ένα τάγμα υποστηρίξεως ΔΜ. Θα μπορούσε κανείς να παρατηρήσει ότι η αμερικανική ή η ρωσική ταξιαρχία διαθέτει μέσα που στον ΕΣ βρίσκονται στο επίπεδο της μεραρχίας ή του σώματος.\nPosted by panzertaktik at 1:48:00 μ.μ.\nΑΧΕΡΩΝ ΣΤΥΜΦΑΛΙΟΣ 12 Φεβρουαρίου 2020 - 8:06 μ.μ.\nΟἱ Γερμανοί λένε ότι οἱ «κηρυγμένοι νεκροί,ζούν περισσότερο»\nΚαι ακριβώς αυτό,είναι ἡ επιτομή της συζητήσεως για το άρμα,και το μέλλον του.\nΣε όποια μορφή.\nIlias Skaltsiotis 14 Φεβρουαρίου 2020 - 9:56 μ.μ.\nIlias Skaltsiotis 14 Φεβρουαρίου 2020 - 9:58 μ.μ.\nΣίγουρα το άρμα μάχης δεν πρόκειται να εξαφανιστεί στο εγγύς μέλλον, όμως μάλλον δεν θα έχει και τον ρόλο/σημασία που είχε μέχρι και τον πόλεμο του κόλπου. Τρεις είναι οι λόγοι.\nΚαταρχάς η συνεχιζόμενη αστικοποίηση, επαναφέρει στο προσκήνιο την μάχη σε κατοικημένους τόπους. Σύμφωνα με τον Krulak ο επόμενος πόλεμος δεν θα είναι το παιδί του πολέμου του κόλπου, αλλά το νόθο της Τσετσενίας και του Μογκαντίσου. Σαφώς και το άρμα μπορεί να προσφέρει στο αστικό πεδίο μάχης, αλλά αφενός μεν είναι το πιο εχθρικό περιβάλλον για αυτό και αφετέρου θα χρειαστεί διαφορετικές διαμορφώσεις (http://www.army-guide.com/eng/product3171.html) και τακτικές.\nΕπιπροσθέτως ο γραμμικός διαχωρισμός του πεδίου, σε εγγύς, βάθος και μετόπισθεν, τείνει να ξεπεραστεί. Οι πολυχωρικές επιχειρήσεις (multi domain operations) συνδιάζουν τις γραμμικές και μη γραμμικές θεωρήσεις με αυτήν της στρατηγικής παράλυσης (https://smallwarsjournal.com/jrnl/art/exploring-foundation-multi-domain-operations). Ουσιαστικά ενοποιούν το πεδίο της μάχης, αφού στην πρώην εγγύς μάχης συμμετέχουν, από το στρατηγικό μετόπισθεν, χειριστές εξοπλισμένων ΜΕΑ μέσω δορυφορικών συνδέσεων, πληροφορικάριοι που διεξαγάγουν επιχειρήσεις ψυχολογικού πολέμου, κυβερνοεπιθέσεις σε δίκτυα α/α άμυνας ή ηλεκτρικού ρεύματος ή θα βρίσκουν δεδομένα στοχοποίησης μέσα από δημοσιεύσεις σε κοινωνικά δίκτυα (https://www.armyupress.army.mil/Journals/Military-Review/English-Edition-Archives/July-August-2017/Perkins-Multi-Domain-Battle/).\nΤέλος η ευαλωτότητα του πυραυλικού και μη πυροβολικού, αντιμετωπίζεται με την επιστροφή στο δόγμα του τακτικού και στρατηγικού προμαχώνα (bastion). Σύμφωνα με αυτό, κατοικημένοι τόποι, νησιά του Ειρηνικού (ή του Αιγαίου), ολόκληρες περιοχές (Καλινιγκραντ) ή χώρες (Ταϊβάν), εξοπλίζονται με πυρά μακράς ακτίνας και υψηλής ακρίβειας (long range precision fires), α/α μεγάλου μέσου και μικρού βεληνεκούς, συστήματα αντιπυροβολικού (Iron Dome) και αφη, δημοιουργώντας φυσαλίδες άρνησης πρόσβασης περιοχής (https://warontherocks.com/2020/01/battle-of-the-bastions/).\npanzertaktik 15 Φεβρουαρίου 2020 - 2:22 π.μ.\nΚατ΄ αρχήν το άρθρο έθεσε ως στόχο του να απαντήσει στην ερώτηση γιατί δεν εξαφανίστηκαν τα άρματα και όχι να κάνει προβλέψεις για το μέλλον. Το «εξαφανίστηκαν» είναι στον αόριστο. Στην τελευταία παράγραφο επιτρέπω μία σύντομη πρόβλεψη στον εαυτό μου, αρχίζοντας με τη λέξη «ίσως». Δεν δηλώνω μελλοντολόγος.\nΟ «επόμενος πόλεμος» τι νόημα έχει; Κάθε μέρα γίνονται στην υφήλιο πόλεμοι, ποιος είναι ο «επόμενος πόλεμος»; Οι Αμερικανοί με τον «επόμενο πόλεμο» εννοούν τον δικό τους επόμενο πόλεμο, αλλά αυτό δεν τυποποιεί και τους επόμενους πόλεμους των άλλων.\nΠόλεμοι σε πόλεις πάντα γίνονταν και πάντα θα γίνονται. Όσο ζουν άνθρωποι σε πόλεις θα γίνονται και πόλεμοι μέσα σε αυτές. Το αν θα θέλουν οι Αμερικανοί να εμπλέκονται μέσα σε πόλεις θα είναι περισσότερο πολιτική παρά στρατιωτική απόφαση. Το 2003 οι Αμερικανοί μπήκαν στη Βαγδάτη λόγω αυξημένης αστικοποίησης ή επειδή ήθελαν να αλλάξουν το καθεστώς;\nΜιας και ανέφερες την Τσετσενία και το Μογκαντίσου. Έχω αναρτήσει κάποια κεφάλαια από ένα βιβλίο του FMSO, που μεταφέρει τις περιγραφές Τσετσένων από μάχες στην Τσετσενία. (Ελπίζω κάποτε να καταφέρω να ολοκληρώσω τη μετάφραση του βιβλίου!) Αυτό που βγαίνει από τις περισσότερες περιπτώσεις είναι η αγωνιώδης προσπάθεια ενός στρατού που δεν έχει άρματα, να αντιμετωπίσει έναν στρατό που έχει άρματα. Πως θα ήταν τα πράγματα αν οι Ρώσοι δεν είχαν άρματα; Πολλοί σκέφτονται το RPG που ακινητοποιεί το άρμα. Σωστά, αλλά εγώ θέλω να σκεφτούν πως θα ήταν τα πράγματα αν έβγαιναν τα άρματα από την εξίσωση. Αυτός ήταν ο σκοπός του άρθρου.\nΜογκαντίσου. Όλοι είδαμε το Black Hawk Down. Και τι είδαμε; Ότι οι καταδρομείς βγήκαν όταν τους έβγαλαν τα πακιστανικά άρματα και ΤΟΜΠ.\nΗ περιοχή μετόπισθεν είναι η περιοχή από την οποία οι στρατοί ανεφοδιάζονται. Θα σταματήσουν οι στρατοί να ανεφοδιάζονται; Δεν ξέρω, πάντως όχι σύντομα. Η περιοχή εγγύς είναι η περιοχή που οι στρατοί έρχονται σε επαφή. Θα σταματήσουν οι στρατοί να έρχονται σε επαφή; Δεν ξέρω, πάντως όχι σύντομα. Η περιοχή των επιχειρήσεων σε βάθος είναι προς τη μεριά του εχθρού και πέρα από τη γραμμή επαφής. Σίγουρα πάντα θα υπάρχει κάτι στο βάθος. Ο διαχωρισμός των επιχειρήσεων στον χώρο είναι αναπόφευκτος, αυτό όμως δεν σημαίνει ότι οι επιχειρήσεις αυτές δεν μπορούν να συμβαίνουν ταυτόχρονα στον χρόνο. Άλλο το ένα, άλλο το άλλο.\nΗ γραμμικότητα ή μη-γραμμικότητα στο πεδίο της μάχης αναφέρεται στη συνέχεια της διάταξης και δεν αναιρεί την προηγούμενη διάκριση. Οι μη-γραμμικές επιχειρήσεις δεν είναι κάτι καινούριο. Για παράδειγμα, όταν οι πρώτες γερμανικές μεραρχίες αρμάτων έφτασαν στη Βαρσοβία, το 1939, οι πλησιέστερες γερμανικές μεραρχίες πεζικού ήταν 70 χλμ. πίσω, χωρίς τίποτα ανάμεσα. Να ένα παράδειγμα μη-γραμμικής διάταξης, δεν χρειαζόταν να έρθει η πολυχωρική μάχη για να το ανακαλύψω. Και ενώ δεν υπήρχε συνεχής γραμμή επαφής για τη Στρατιά, η κάθε μεραρχία είχε τη δικιά περιοχή μετόπισθεν, εγγύς, σε βάθος. Άλλωστε το γράφω στο κείμενο: «Η έννοια των επιχειρήσεων μετόπισθεν, εγγύς και σε βάθος αποκτά διαφορετικό νόημα ανάλογα με το κλιμάκιο της δύναμης στην οποία κάθε φορά αναφέρονται.»\nΤον ορισμό της εγγύς μάχης δεν το έβγαλα από το μυαλό μου, τον πήρα από τον ADRP 3-0/2017, που είναι και ο πιο πρόσφατος κανονισμός «Επιχειρήσεις» του αμερικανικού στρατού. Και γράφω στον ορισμό: «Η εγγύς μάχη είναι ο αγώνας που διεξάγεται με όπλα ευθυτενούς τροχιάς, υποστηριζόμενος από όπλα καμπύλης τροχιάς, κατευθυνόμενα βλήματα και αεροπορικά όπλα.» Και αεροπορικά όπλα! Ο ορισμός δεν αλλάζει αν το αεροσκάφος που θα εκτοξεύσει το όπλο είναι επανδρωμένο ή μη-επανδρωμένο ή αν απογειώθηκε από το πλησιέστερο αεροδρόμιο ή από την άλλη μεριά της Γης.\nΚαι στο τελευταίο, έγραψα το προφανές ότι αν τα άρματα κερδίσουν στην εγγύς μάχη και διαπεράσουν τον προμαχώνα ό,τι υπάρχει μετά θα γίνει κόσκινο. Άρα, πρέπει να υπάρχει προμαχώνας, πρέπει να υπάρχουν δυνάμεις που θα διεξάγουν την εγγύς μάχη. Στο Καλίνινγκραντ εκτός από τις μονάδες εκτόξευσης πυραύλων υπάρχουν η 79 Μ/Κ Ταξιαρχία Πεζικού, η 336 Ταξιαρχία Πεζικού του Ναυτικού και το 7ο Σύνταγμα Μ/Κ Πεζικού για να αποκρούσουν αυτούς που θα επιτεθούν.\nIlias Skaltsiotis 15 Φεβρουαρίου 2020 - 3:20 μ.μ.\nΝα ξεκινήσω λέγοντας ότι σε καμια περίπτωση δεν θέλω να αμφισβητήσω/προσβάλλω τον συγγραφέα και το πολύ αξιόλογο ιστολόγιο, αλλά εκφράζω μια αντίθετη άποψη, δίνοντας τροφή για σκέψη. Σίγουρα κάνεις μας δεν έχει το κληρονομικό χάρισμα, γιαυτό και στην πρώτη παράγραφο ξεκίνησα με το μάλλον, αλλά πιστεύω ότι το ιστολόγιο όπως και παρόμοια του εξωτερικού (war on the rocks, small wars journal, modern war institute) παρουσιάζουν ιδέες και περιστατικά, ώστε ο ΕΣ να είναι έτοιμος να πολεμήσει τον επόμενο πόλεμο και όχι τον προηγούμενο. Δεν υπάρχουν πολεμικοί λαοί. Η τεχνολογική πρόοδος καθορίζει τον τρόπο πολέμου και οι λαοί που θα μπορέσουν να τον κατανοήσουν και να τον εφαρμόσουν, κερδίζουν. Η τεχνολογία και ο τρόπος πολέμου οδήγησαν τους Άραβες το 1000 μΧ να ιδρύσουν μια τεράστια αυτοκρατορία και στα 70s να συντριβούν ξανά και ξανά. Χρησιμοποιώ τους Αμερικανούς (και τους Ρώσους, αν βρω πηγές στα Αγγλικά) γιατί δοκιμάζουν τις θεωρίες τους στα πεδία των μαχών. Αν μπορούμε να "κλέψουμε" ότι χρειαζόμαστε χωρίς να πληρώσουμε το ανάλογο τίμημα, είναι το ιδανικό.\nΔεν υποστήριξα ότι η γραμμική, η μη γραμμική και η στρατηγική παράλυση, είναι καινούργιες ιδέες ή ότι η εγγύς μάχη είναι στο μυαλό του συγγραφέα. Αυτό που λέω είναι ότι αυτός ο τρόπος θεώρησης του πεδίου της μαχης, ανήκει στο δόγμα της εναέριας-χερσαίας μάχης κι όχι στο σύγχρονο, όπως αυτό φαίνεται από τις Αμερικανικές πηγές αλλά και στα άρθρα του Con ops για τις ρωσικές επιχειρήσεις στην Ουκρανία. Με την σημερινή τεχνολογία το σύνολο του πεδίου είναι ένα μωσαϊκό από αισθητήρες και πυρά. Η αλυσίδες θανάτου (kill chains) εχούν γίνει ιστοί (web). Σε αυτό το πεδίο οι τεθωρακισμένοι σχηματισμοί, θα έχουν την τύχη που είχαν οι 24η και η 72η στην Zelenopillya.\nΜάχες σε κατοικημένους τόπους έχουμε από την αρχαιότητα. Όμως στους 2 μεγάλους και στις συγκρούσεις του ψυχρού πολέμου, είδαμε τους στρατούς να συγκρούονται στα ανοιχτά και να τους αποφεύγουν οπως ο διάολος το λιβάνι. Λόγω τις αστικοποίησης δεν αρκεί πια ο έλεγχος του εδάφους, αλλά πλέον πρέπει να είναι του κατοικημένου εδάφους. Το είδαμε και στην τουρκική εισβολή στην Συρία.\nΑυτό που ισχυρίζομαι ότι ναι μεν δεν έχει εξαλειφθεί ο λόγος για τον οποίο φτιάχτηκαν τα άρματα, αλλά όμως πλέον δεν μπορούν να τον εκπληρώσουν. Δεν το έχουμε αφομοιώσει, γιατί από το τέλος του ψυχρού πολέμου, δεν έχουμε δει κάποιον πόλεμο ανάμεσα σε near peer αντιπάλους. Και απαντώ ερωτώντας, τι τύχη θα είχαν τα ρώσικα, τα πακιστανικά και τα ισραηλινά άρματα, αν οι Τσετσένοι, οι Σομαλοί και η χεσμπολαχ, είχαν αξιόλογο πυροβολικό, α/α συστήματα, αφη και επιθετικά ελικόπτερα ?\npanzertaktik 15 Φεβρουαρίου 2020 - 3:35 μ.μ.\nΔεν γράφω με γνώμονα το τι μπορεί να ενδιαφέρει τον ΕΣ, γράφω επειδή αυτά τα πράγματα αρέσουν σ΄ εμένα. Κατά τα λοιπά ό,τι ήταν να ειπωθεί από την πλευρά μου ειπώθηκε.\nΠετρακας 21 Φεβρουαρίου 2020 - 4:16 μ.μ.\nΌσο και να συζητάμε για το τι πρεπει να κάνει ο ΕΣ για να ειναι έτοιμος να πολεμήσει παει χαμένο απο τη στιγμή ούτε η πολιτική βούληση υπάρχει για κάτι τέτοιο ούτε η στρατιωτική ηγεσία νοιάζεται πραγματικά παρα μονο στο φαίνεσθαι ούτε και ο λαός είναι πρόθυμος να θυσιάσει το ελάχιστο για την υπεράσπιση της παρτίδας. Οπότε για όσους μας αρέσουν τα υπόψη Θέματα αναφερόμενοι στο παρόν θα αναγκαστούμε να πάρουμε παραδείγματα ξένων στρατών. Αν κάποτε οι νεοέλληνες αποφασίσουν να γίνουν έθνος με ισχύ και πολεμικό πνεύμα αποβάλλοντας τον ατομικιστικο λεβαντινισμο που τους διακρίνει το ξανασυζηταμε\npanzertaktik 21 Φεβρουαρίου 2020 - 5:19 μ.μ.\nΔεν έχω συζητήσει ούτε μία φορά τι πρέπει να κάνει ο ΕΣ. Ο ΕΣ πληρώνει πολύ κόσμο για να ασχολούνται με το πρέπει να κάνει. Είναι πρόβλημα τους δεν είναι πρόβλημα μου. Όπως έγραψα και πιο πάνω ασχολούμαι μ΄ αυτά τα πράγματα γιατί απλά μ΄ αρέσουν!\nΚλείτος ο Μέλας 23 Φεβρουαρίου 2020 - 6:23 μ.μ.\n"Τόσο ο ρωσικός όσο και ο αμερικανικός στρατός κινούνται στην κατεύθυνση της δημιουργίας μόνιμων τακτικών συγκροτημάτων μέσα στις ταξιαρχίες, τα οποία θα ενσωματώνουν ακόμη περισσότερα μέσα υποστήριξης μάχης."\nΚαλησπέρα,για άλλη μια φορά,να ρωτήσω κάτι που δεν κατάλαβα,αυτά τα τακτικά συγκροτήματα στις ταξιαρχίες,θα έχουν αποκλειστικό σκοπό τη προστασία από ΜΕΑ ή γενικά ασύμμετρες των ΤΘ συγκεκριμένα..θα έχουν ειδικό σκοπό δηλαδή, ώστε αυτά τα ΤΘ, να επιτελέσουν αποτελεσματικά τον ρόλο τους στα πλαίσια των επιχειρήσεων, στο σύγχρονο πολεμικό περιβάλλον με τις αναδυόμενες απειλές, ή τα τακτικά συκροτήματα θα συνεισφέρουν στην εν γένη προστασία της ταξιαρχίας από τις προαναφερθείσες απειλές? Θα με πεις τώρα το ίδιο δεν είναι,εφόσον και τα ΤΘ και τα αλλα όπλα υποστήριξης και ελιγμού ανήκουν στην Ταξιαρχία,ώστε να πετύχει τον ΑΝΣΚ της...,αλλά συνεχίζω να έχω αυτήν την απορία..?\npanzertaktik 24 Φεβρουαρίου 2020 - 1:28 π.μ.\nΚαλησπέρα, ο σκοπός τους είναι ο παραδοσιακός σκοπός μίας μονάδας ελιγμού: να διεξάγουν τη μάχη. Η συγκρότηση τους, όμως, δεν γίνεται με την ανάληψη της αποστολής, αλλά είναι μόνιμη. Για παράδειγμα, η αμερικανική τεθωρακισμένη ταξιαρχία έχει τρεις μονάδες ελιγμού: δύο επιλαρχίες αρμάτων που αποτελούνται από δύο ίλες αρμάτων και έναν Μ/Κ λόχο και ένα Μ/Κ τάγμα που αποτελείται από δύο Μ/Κ λόχους και μία ίλη αρμάτων. Η συγκρότηση αυτή είναι μόνιμη, με προφανή πλεονεκτήματα στην εκπαίδευση και στη συνοχή της μονάδας.\nΆλλο παράδειγμα. Ένα ρωσικό συγκρότημα τάγματος μπορεί να έχει οργανικές δύο πυροβολαρχίες πυροβολικού, μία πυροβολαρχία ΠΕΠ, δύο πυροβολαρχίες Α/Α πυραύλων. Δηλαδή μέσα περνάνε στον έλεγχο χαμηλότερων διοικητών.\nΟ ρόλος δεν αλλάζει, τα συγκροτήματα συνδυασμένων όπλων είναι αυτά που διεξάγουν τον αγώνα, αλλά οι διοικητές τους έχουν/θα έχουν περισσότερα εργαλεία υπό τον άμεσο έλεγχο τους, αντί να στηρίζονται σε υψηλότερα κλιμάκια για να τους τα παράσχουν.


Προβλημα με το Reef μου - Reef - Aquazone Portal\nΠροβλημα με το Reef μου\nBy golf4470, October 15, 2009 in Reef\nΟλα πηγαιναν καλα μεχρι πριν μια εβδομαδα που βαλθηκα να ανεβασω το kh.Οι μετρησεις μου μεχρι τοτε ηταν (salifert):\nΤο reef μου ειναι 110λτ, 25kg ζωντανο βραχο, 25kg ζωντανο αραγωνιτη και 50λτ sump με διαμερισμα refugium με αλγες και deep sand.Τρεχει περιπου 5 μηνες.\nΤα ζωντανα μεγαλωναν κανονικα και γενικοτερα υπηρχε ζωη.\nElephant ear mushroom green\n1x red hermit crabs\nΔιαβασα οτι με σοδα φαγητου ανεβαινει το kh και εκανα τη βλακεια να βαλω 3 κουταλακια.Μετα απο αυτο κλεισαν ολα τα κοραλια και αλλαξαν τα χρωματα τους.δηλαδη:\nStar polyps ανοιγει πολυ λιγο τη μερα και εχει ασπρισει αρκετα\nZoanthus εκλεισε και δεν ανοιξε ξανα\nSinularia sp μαυρισε και τωρα ο κορμος της εχει λυγισει\nGreen Striped Mushroom στην αρχη ζαρωσαν και μαζεψαν.Τωρα αρχισαν να ερχονται στην αρχικη τους κατασταση\nRicordia εχει μαζεψει\nSeriatopora hystix ασπρισε και δεν ξερω αν ζει\nEuphyllia Ancora σκουρινε και μικρινε πολυ\nButton Polyp κλεισαν και δεν ξανανοιξαν\n1x turbosnail το βρηκα ψοφιο\n1x red hermit crabs το εχασα\nΗ κοραλινη βλεπω σαν να ασπριζει (ή ιδεα μου ειναι)\nμετα τη σοδα οι τιμες μου ηταν:\nΕκανα 2 αλλαγες νερου και τωρα οι τιμες ειναι:\nΤα κοραλια δεν εχουν ανοιξει ακομα και βλεπο πολλα Stomatella varia ( http://www.reefcorner.com/SpecimenSheets/s...tella_varia.htm ) ψοφια στην επιφανεια του αραγωνητη.Πιθανον ολο εγιναν απο το αποτομο ανεβασμα του kh (5,6-11,7).Το θεμα τωρα ειναι τι μπορω να κανω να σωσω οτι εχει μεινει....\nΑυτό που μπορείς να κάνεις πλέον είναι να περιμένεις λίγο να δεις πως θα πάνε τα πράγματα και να αφήσεις να ηρεμήσει το σύστημα σου λίγο.Το πρόβλημα προκλήθηκε από την απότομη αλλαγή γιατί μιλάμε για μεγάλη διαφορά.\nΠλέον οι τιμές που έγραψες είναι καλές οπότε άσε να δούμε λίγο πως θα πάνε τα πράγματα σιγά σιγά θα επαναφέρετε η κατάσταση.Τέλος βγάλε ότι έχει ψοφήσει από μέσα.\nSeriatopora hystix,zoanthus,sinularia sp,ricordia,Button Polyp ποτε καταλαβαινεις το καθενα οτι εχει ψοφισει?\nΠρεπει να την εριξες και αδιαλυτη να υποθεσω;\nΜην πειράζεις τίποτε...κακό θα κάνεις περισσότερο παρά καλό....θεωρώ ότι σε λίγες ημέρες θα φτειάξουν τα πράγματα.Πάντως το θέμα με την σόδα δεν είναι τόσο εύκολο όσο ακούγεται....σου μιλώ και απο προσωπική εμπειρία\nΚάποια δεν θα ανοίξουν και κάποια θα μαραθούν.Κάνε υπομονή όμως γιατί μπορεί να κάνουνε μέρες να ανοίξουν.\nMεχρι τωρα δεν ειχες προσθεσει κατι για το kh το mg και το ca σου?\nΑυτο θα σε βοηθησει\nΚαι το mg και το ca θελουν διορθωμα\nΣτροντιο δεν χρειαζεται να μετρας και να προσθετεις\nΓενικα, η λογικη ειναι : μετραω,ξαναμετραω πχ μια βδομαδα μετα,βλεπω τι καταναλωση εχω και υπολογιζω απο καθε προσθετο τι πρεπει να προσθεσω.Ετοιμαζω τα διαλυματα (πχ σε μπουκαλακια 500ml) των προσθετων με τις ποσοτητες που χρειαζομαι και τις ριχνω σιγα σιγα στη διαρκεια της εβδομαδας ετσι ωστε να εχω οσο το δυνατον πιο σταθερες τιμες και πιο μικρες μεταβολες,ειδικα στο kh.Επειτα στο τελος της εβδομαδας ξαναμετραω και ξαναετοιμασω τα διαλυματα με μεγαλυτερη ή μικροτερη ποσοτητα σκονης αυτη τη φορα (αναλογα με τις μετρησεις που εχω).\nEdited October 15, 2009 by ΑΚΗΣ\nΑδιαλυτη την προσθεσα και 3 κουταλακια ηταν αρκετα!\nΚατι αλλο που ξεχασα να πω ειναι οτι την ιδια περιοδο που προσθεσα την σοδα αλλαξα και το skimmer απο το aqua medic miniflotor http://www.aquaristic.net/shop.php/sid/839...c%20Miniflotor/\nεβαλα το aqua medic turboflotor blue 1000 http://www.aquaristic.net/shop.php/sid/839...%20Blue%201000/\nυπαρχει περιπτωση να κανει overskimming kκαι να μην επαρκουν τα ιχνοστοιχια του νερου?\nΕπρεπε να διαβασεις οτι την σοδα πριν την ριξεις πρεπει να τη ψησεις πρωτα κιολας...κ εννοειται να την διαλυσεις κ να την ριξεις με σταγονομετρο.\nΩς τωρα δεν εβαζα τιποτα για το kh.Προσθετα μονο tropic marin bio magnesium και bio calcium\nΝαι αλλά η κίνηση σου να βάλεις 3 κουταλιές, αδιάλυτες ήταν λάθος!!!\nΝα σαι λίγο πιο προσεκτηκός\nΗ αληθεια ειναι πως δεν χρειαζεται να προσθετεις ποτε τιποτα απλα να κανεις αλλαγες 1 φορα τον μηνα κ εισαι μια χαρα.\nΓια εξηγησε το μου αυτο\nΔεν υπαρχει περιπτωση να εχεις ενυδρειο με κοραλια και να καλυπτεσαι μονο απο τις αλλαγες.Ουτε και να εχεις σταθεροτητα στις τιμες.Εκτος αν κανεις αλλαγες καθε 2-3 μερες.\n...ή αν έχεις ένα κοράλλι.\nΝα στο εξηγησω, το δικο μου ενυδρειο ετρεχε στην αρχη με μ****α με μονο τις αλλαγες νερου καθε μηνα με αλατι TCM Pro Reef και οι τιμες ηταν σταθερες. Αργοτερα μπηκαν τα πρωτα σκληρα και παλι ηταν σταθερες οι τιμες, μετα απο μικρο χρονικο διαστημα εβαλα τον C/R και την μια μεγαλη αλλαγη του μηνα την εχω σπασει σε 2 δεκαπενθημερες.\nΓενικα καλυτερα να μην προσθετουμε πραγματα που δεν ειναι μετρησιμα.\nΕκτος βεβαια απο σκορδο & βιταμινες που μπαινουν στις τροφες.\nΟΚ,ενα reef με κοραλια χαμηλων απαιτησεων μπορει να μην εχει καταναλωση ca,mg,kh τοσο μεγαλη.\nΑυτο δεν σημαινει οτι δεν χρειαζομαστε διορθωτικες παραμβασεις (ποσο μαλλον οταν οι αλλαγες νερου ειναι μηνιαιες),ουτε οτι το αλατι μας παρεχει τις σωστες (σε σχεση με τη θαλασσα) τιμες.\nΣε περιπτωση που χρησιμοποιουμε calsium reactor,ειναι σαν να ριχνουμε συνεχως προσθετα.Αλλα και εκει παλι θελει διορθωτικες παρεμβασεις κατα καιρους.\nΣτο να μην προσθετουμε πραγματα που δεν ειναι μετρησιμα ειμαι και εγω συμφωνος.\nΑν θελετε ανοιγουμε ενα νεο θεμα για συζητηση,για να μην χαλασουμε αλλο το θεμα του φιλου μας\nΜεγαλο λαθος αυτο με τη σοδα.Δεν χριαζετε να εφαρμωζεις στο ενυδρειο σου οτι ακους.Στο εμποριο μπορεις να βρεις τα παντα.Παντως οι τιμες σου και πριν δεν ηταν και οι καλητερες ph7,6;\nΤο μόνο λάθος είναι απλά η δοσολογία που χρησιμοποίησε.\nΕκανα μια αλλαγη χθες και οι καινουριες μου μετρησεις ειναι:\nEχω βαλει καινουρια υλικα εδω και μια εβδομαδα ενεργο ανθρακα,αντιφωσφορο και αντινιτρικα της Seachem.\nΤα κοραλια συνεχιζουν να αρνιουνται να ανοιξουν και ξαφνικα ειδα χθες οτι απλωθηκε ενα χρωμα πανω στο βραχο μπρουτζοχαλκινο.\nΣημερα μετα τις μετρησεις προσθεσα ασβεστιο και μαγνησιο tropic marin.\nΦωσφορικά είχες και πριν?Αν όχι δες μήπως σου έχει ψοφήσει κάποιο ζωντανό μέσα που δεν το έχεις δει.Προσπάθησε να μην κάνεις αλλαγές μεγάλες σε τιμές .Ανέβασε το μαγνήσιο σου αλλά με αργούς ρυθμούς σταδιακά.Το ασβέστιο σου είναι καλά δεν χρειάζεται να το πειράζεις.\nαπό ψάρια δεν έχει πεθάνει κανένα.τώρα από κοραλία δεν ξέρω ακριβώς.το μόνο που τα βλέπω κλειστα.φωσφορικα δεν ξέρω αν είχα πριν γιατί πρώτη φορά έκανα τώρα.το χάλκινο χρώμα πάνω στο βράχο πως το εξηγείς;\nΤο χάλκινο χρώμα δημιουργήθηκε μετά από το λάθος σου να αύξησης το κh σου απότομα? Δεν γνωρίζω τη σημαίνει απλά θεωρώ αδύνατο να προκλήθηκε από το kh σου αυτό το πράγμα.


1. «Που θα πας ρε ηλίθιε;» ~ Λευκός θόρυβος\nΔευτέρα, Σεπτεμβρίου 14, 2009 The Motorcycle boy 21 γκολ αυτοί, σέντρα εμείς\nΏπα! Άλφα ρομέο; Αυτά είναι, με φτιάχνεις...\nΣεπτεμβρίου 14, 2009 11:16 π.μ.\nΝαι, εκείνες με τον τερατώδη κινητήρα που κάνανε σαν τρακτέρ με κομμένη εξάτμιση, χαχαχα. Τζουλιέτα -ένα από τα πρώτα αυτοκίνητα που οδήγησα, ψαρωμένος τότε, μου το είχε δώσει το αφεντικό μου να το πάω για σέρβις. Στα 5 χιλιόμετρα κόντεψα να το κάψω!\nΣεπτεμβρίου 14, 2009 11:22 π.μ.\nΚαλως τη Βερα!! Εγω μονο αυτο λεω προς ωρας. Ειναι αρχη ακομα αλλωστε... Σωστος ή λαθος ειμαι???\nΣεπτεμβρίου 14, 2009 12:50 μ.μ.\nΚαλώς την και με το καλό η κηδεία της. Σωστός, λάθος θα δείξει -μπας και ξέρω νομίζεις;\nΣεπτεμβρίου 14, 2009 12:54 μ.μ.\nΝα τα, τα παιδια τα καλα. Πρωτη μερα σαλουν -ωραια ξεκινησε!\nΣεπτεμβρίου 14, 2009 2:05 μ.μ.\narxisame ta idia palio koureli\nΣεπτεμβρίου 14, 2009 2:08 μ.μ.\nΕίπαμε φίλε -καμπόικο! Έτσι για να χαλαρώσουμε λίγο. Πάντως, τα επόμενα δυο κεφάλαια είναι ΛΙΓΑΚΙ πιο βίαια.\nΥ.Γ.: Αλήθεια τη θυμάσαι τη φράση του τίτλου; Είναι (φυσικά) από τη Γλυκιά Συμμορία και βγάλανε καρκίνο οι μεταφραστές για να την μεταφέρουν στις υπόλοιπες ευρωπαϊκές γλώσσες, χεχεχε. Τελικά υπάρχει κι ένα πράγμα για το οποίο θα πρέπει να αισθανόμαστε τυχεροί που είμαστε Έλληνες.\nΣεπτεμβρίου 14, 2009 2:11 μ.μ.\nPuppet, αφού έτσι είμαστε ρε φιλαράκι, τι να κάνουμε; Να πάμε κόντρα στην έξη μας -χαχαχαχα.\nΥ.Γ.: Κι εσύ πάντως, απ΄ότι καταλαβαίνω πολύ στεναχωρήθηκες που ξαναρχίσαμε τα ίδια ε;\nΣεπτεμβρίου 14, 2009 2:13 μ.μ.\nεχει προδιαγραφες το καμπόικο. Εκεινη κορη δικαστη, δηλαδη ενταξει..\nΥγ. η μνημη μου λειτουργει παραξενα αυτες τις μερες και τη συμμορια εχω καποια χρονια να τη δω. Ριξε στιχομυθια να φερω τη σκηνη.\nΣεπτεμβρίου 14, 2009 2:41 μ.μ.\nΝαι, είχα πάντα μια απορία πως διάολο να είναι οι κόρες των δικαστών.\nΥ.Γ.: Είναι στη φάση που έχει αρχίζει να ζορίζει η κατάσταση με τους μυστικούς γύρω από το σπίτι κι ο Τάκης ο Μόσχος αποφασίζει:\n"Πάω κάπου... έτσι γενικά... να την πέσω".\nΚι ο Σπυριδάκης τον κοροϊδεύει:\n"Που θα πας ρε μαλάκα;"\nΣε μια φράση η σύνοψη της όλης κατάστασης αποκλεισμού που τρώνε οι 4 του σπιτιού, για χρόνια ολόκληρα. To έλεγε και η Μάρθα Ριβς με τις Βαντέλας:\n"Nowhere to run baby, nowhere to hide". Στοιχειωμένες κουβέντες.\nΣεπτεμβρίου 14, 2009 2:59 μ.μ.\nθα βγει και το φθινόπωρο εν τέλει.\nΣεπτεμβρίου 14, 2009 9:59 μ.μ.\nΥγ ενταξει, χρειαζεται επαναληψη, μετα απο το διαστημα που εχει μεσολαβησει κατι μου λεει οτι θα δω αρκετα πραγματα που δεν ειχα δει στη συμμορια.\nΣεπτεμβρίου 14, 2009 10:26 μ.μ.\nΣαμσών να σπρώχνουμε τον καιρό για να μη μας σπρώχνει αυτός ή όπως το έλεγε, πολύ καλύτερα ο Μεγάλος "Μόνο μη με σπρώχνετε ρε σεις, σπρώχνομαι και μόνος μου".\nCloud σαφώς έτσι είναι αυτές οι ταινίες, με την επανάληψη τις βλέπεις πραγματικά. Αυτό είναι η διαφορά τους από τα Τρανσπόρτερ και τα Φοργκέτιν Σάρα Μάρσαλ για παράδειγμα.\nΣεπτεμβρίου 15, 2009 9:04 π.μ.\nδε βγαίνει στρωτά το κείμενο ρε μότορα, πολλές εσωτερικές αντιφάσεις, μισό να σου κάνω μια κριτική: απ'τη μια βαλίτσες δολλάρια και σέντσια, από την άλλη κουστουμάτοι κυρ λεωνίδες, ρόαντ μούβι φίλινγκ με αναφορές σε ντάινερ τύπου εστιατόριο και μετά πετάς αναφορές σε βότκες και κοτσίδες - δε βγαίνει με την καμμία. Και τα χιλιόμετρα, κι οι νομοί, δε βγαίνει σου λέω, μην επιμένεις. Κι ο διάλογος επίσης, λίγο νουάρ μονόλογος, λίγο βιντεοταινία 80ς, εντάξει είμαι σκληρός, αλλά πρέπει να το πειθαρχίσεις λίγο το κείμενο.\nΣεπτεμβρίου 15, 2009 9:09 π.μ.\nΜέσα είσαι ρε φίλε -γι΄αυτό είναι τα σχόλια, για να βλέπει κι ο μαλάκας που πάει να γράψει μια ιστορία, ΠΩΣ γράφεται τελικά η ρημαδοϊστορία.\nΚάτσε όμως τώρα να το συζητήσουμε, μπας και βοηθήσεις την κατάσταση -εντάξει;\nΓια σέντσια μίλησα, για δολάρια δε μίλησα! Σέντσια έχει και το ευρώ ρε τουρίστα.\nΒρωμοταβέρνα περιέγραψα, στυλ Ζήκος πατσατζίδικο (τι σου λέω τώρα; που να τη θυμάσαι; τέλος πάντων). Απ΄αυτές που αποτελούν τη μοναδική πιθανότητα να συμπέσουν κυριλέδες με ρεμάλια.\nΤώρα επειδή έχω ετοιμάσει και τη δεύτερη συνέχεια, τα χιλιόμετρα από την πρωτεύουσα για την ώρα είναι 350 (άρα μιλάμε για τη Λάρισα) που έχει κοντά 100 χιλιόμετρα απόσταση από τα όρια του νομού Φθιώτιδας. Μου δένει η κομπόστα και με την αναφορά στα ιαματικά λίγο παρακάτω, στις Θερμοπύλες. Αλλά έχω ένα μικρό πρόβλημα (που δεν έχει φανεί ακόμα) επειδή μου βγαίνει τελικά μικρή η διαδρομή. Άρα, ή θα πρέπει να ανεβάσω χιλιόμετρα, ή θα πρέπει να κατέβω μετά την Αθήνα. Τέλος πάντων, αυτό δεν το βλέπεις εσύ ακόμα -θα δούμε πως θα καθίσει.\nΝα σου πω τώρα για τον διάλογο (αν και με πολύ κατώτερη ποιότητα αποθεώθηκε ο Νταραντίνος στους Μπάσταρδοι, χαχαχα). Οι αναφορές μου από τον δρόμο είναι του '80, μετά απέφυγα τα σουλάτσα. Αυτό λογικό είναι να βγαίνει επειδή προτιμώ να μένω σε όσα ξέρω και να μην υποθέτω για πράγματα που δεν γνωρίζω. Βιντεοταινίες του '80, συγνώμη αδερφάκι, δεν έχω δει σχεδόν καμιά -είμαι αλλεργικός. Το νουάρ όλο και θα κάθεται στο κείμενο, του πούστη δηλαδή -εκεί πατάω (κατά τη διαλλακτική άποψη) ή από κει κλέβω (κατά τη δική μου άποψη).\nΚαι πάμε στο μεγάλο πρόβλημα της φτιάξης, τουτέστιν πως γράφεις ελληνικούς στίχους για δωδεκαμετράκι. Ή αλλιώς, πως φτιάχνεις νουάρ και καμπόικο στα πέριξ του Θεσσαλικού κάμπου όπου κυριαρχούν τα π΄λλά π΄λιά αντί του here's lookin at you kid. Εκεί υπάρχει ζόρι -διάλεξα την ευκολία της ανωνυμίας των ηρώων επειδή δυστυχώς ο ήρωας θα έπρεπε να ονομάζεται Μήτσος, Βάγγος ή Τάκης και όχι Ρόι Μαντ Ντογκ Ερλ. Επέλεξα επίσης να αφήσω ανώνυμες τις τοποθεσίες προσπαθώντας να μείνω όσο πιο κοντά γίνεται στο "ήθελα ακόμα δυο μίλια για να περάσω τα όρια της κομητείας κι είχα πίσω μου τους άντρες του Σερίφη και τα καθίκια της Μητροπολιτικής Αστυνομίας". Αν τώρα αυτό το κάνεις "μόλις πέρασα το Τσεπέλοβο, στα 80 χλμ θα έχω φύγει από τις Ράχες...", ε, κάπου αραιώνει η ατμόσφαιρα.\nΤέλος πάντων, λέγε ιδέες, προτάσεις, αντιρρήσεις -επειδή, αν τα είχα λυμένα όλα και ήμουνα για τα πάντα σίγουρος δεν θα καθόμουν εδώ πέρα να κουβεντιάζω μαζί σου, θα έπινα καφέ με τον Θανάση τον Καστανιώτη συζητώντας την προώθηση του αριστουργήματός μου (χαχαχαχα, ανακατεύτηκα και μόνο που το σκέφτηκα).\nΣεπτεμβρίου 15, 2009 10:00 π.μ.\nβαλίτσες και σεντς με κάνουν αυτόματα να σκέφτομαι δολλάρια, δίκιο έχεις, θα περάσουν ακόμα κάποια χρόνια σε βιβλία και ταινίες και ζωή για να καθιερωθεί το ευρώ ως ύποπτο νόμισμα σε βαλίτσα. Κατα τάλλα, από λάρισσα ή θερμοπύλες κατά νότου 7 ώρες συνεχόμενη βραδυνή οδήγηση + άλλα 100χλμ, συνεχίζει να μη μου βγαίνει, αλλά οκ, συμβάσεις, δεχτό. Για τη γκόμενα πάντως με την κοτσίδα και τη βότκα είμαι αμετακίνητος, υπάρχει μια ολόκληρη ψυχολογία πίσω από την παρουσίαση της φαμ φατάλ, τη λες και Βέρα, δε γίνεται, βέρα, λαρσινή, κοτσίδα, πατσατζίδικα, σουρρεάλ συμβολιστική απληστία. Και το άλλο, Βέρα, Βάλτερ, Βαλίτσα, Βότκα, κάτι ύποπτα πας να κάνεις, δεν ξέρω.\nΠάντως αν είσαι τύπος που κατά κανόνα πίνει βότκα, νομίζω ότι μας χωρίζει ένα ψυχολογικό γκραν κάνυον και ίσως γιαυτό δεν πιάνω τις προθέσεις σου. Όσο μεγαλώνω βρίσκω ότι έχω μια συγγένεια διαθέσεων και προθέσεων με τύπους που δεν πίνουν λευκά ποτά.\nΣεπτεμβρίου 15, 2009 11:12 π.μ.\nΠόντος σου, οι 7 ώρες οδήγηση δε βγαίνουν -στο είπα και πριν, με γαμάει αυτό το θέμα των "απέραντων χάιγουέης" που είναι απαραίτητα για κάθε ζευγάρι κυνηγημένων το οποίο σέβεται τους κυνηγούς του σε συσχετισμό με την κωλοΕλλάδα που είναι σκάρτα 3 χιλιάρικα ηπειρωτική διαδρομή.\nΛογικό να σκέφτεσαι δολάρια, ας είναι καλά που μας βάλανε στην ΟΝΕ κι έχουμε ένα μυθιστορηματικό νόμισμα πλέον -άντε να κάνεις νουάρ με φραγκοδίφραγκα, χαχαχα.\nΗ γκόμενα έχει μόνο αλογοουρά (όχι κοτσίδα αδερφάκι μου, η κοτσίδα είναι ταγαρίσιο πλέξιμο-πλεξούδα, η αλογοουρά είναι υπερυψωμένη στην εκκίνησή της). Μισό μπουκάλι βότκα χρειάζεται για να περάσει κανείς για γυναίκα ΤΗΝ ΑΔΕΡΦΗ ΤΗΣ (όχι τη βασική γκόμενα). Και πρόσεξε λιγάκι -η Βέρα είναι αραχτή σε σκληρή θήκη στο πορτ μπαγκάζ, ενώ η γκόμενα στάζει αίμα από τη γάζα της στη θέση του συνοδηγού! Τουτέστιν, άλλη η Βέρα, άλλη η γκόμενα!\nΒότκα έπινα στα μικράτα μου, ήταν κι εκείνος ο μύθος του Σιντ Βίσιους -βότκα, τόνικ -που μας είχε γαμήσει σχετικώς. Τώρα που γέρασα και δεν τρέχω πια κατοστάρι στο "ποιος θα σουρώσει γρηγορότερα" προτιμώ το Άβανα Κλαμπ που έχει και κάποια γεύση όσο να πεις. Καθότι η βότκα (και το τζιν) ατόφια πετρέλαια, αποκλειστικά για επίτευξη χαμηλών πτήσεων.\nΣεπτεμβρίου 15, 2009 11:47 π.μ.\nμου αρεσει πολυ η "ελληνικοτητα" αυτου του νουαρακιου\nπαιζουν ευρω αλλα οταν το διαβαζω νομιζω οτι ειμαι τελη 70'ς\nη φαση με τα τοπωνυμια ειναι πολυ τρικι αλλα καλα το χειριζεσαι ετσι υπαινικτικα.\nμπορει να μην εχουμε τεραστιες αποστασεις αλλα εχουμε εκατομυρια στροφες, φιδισιους ορεινους δρομους, χωματοδρομους και τα ρεστα και αν καποιος αποφασισει να παει απο εκει σιγουρα θα τις κανει τις ωριτσες του!\nαα τελευταιο, αυτο ρε συ θελει εικονογραφιση σε φαση Ρ.Τσαντλερ εκδοσεις "το πεος" σε μεταφραση καποιου που γραφει "εστειλε την μπαλλα στην πανω αριστερη τσεπη του μπιλιαρδου".\nαντε και το δευτερο δεν κρατιεμαι!!\nΣεπτεμβρίου 15, 2009 2:35 μ.μ.\nΈτοιμο το έχω το δεύτερο, αλλά θα βγάλω πρώτα κάτι γαμωσταυρίδια ανάκατα επειδή κι εγώ δεν κρατιέμαι.\nΜέσα είσαι πάντως, κι επειδή δίκιο έχει ο Ξυλοκόπος, θα κοιτάξω να του φάω το 7ωρο του μάγκα σε τίποτα στροφιλίκια και λοιπά πουστριλίκια για να είμαστε και ταμειακώς εντάξει.\nΠάντως (δεν ξέρω αν στο έχω πει) ένα από τα απωθημένα μου ήταν να είχα προλάβει την εποχή της "Μάσκας" και του "Μυστήριου" και να δουλεύω εκεί μέσα γράφοντας νουαράκια με αμερικάνικο ψευδώνυμο, όπως κάνανε τότε. Γαμώ τις φάσεις και μηδέν αμφισβήτιση, γιατί που να πάω να γράψω τώρα για τη γέφυρα του Μανχάταν που μόνο σε καρτ ποστάλ την έχω δει; Σώτη να καταντήσω δηλαδή;\nΑλήθεια, η μετάφραση που βάζεις, πολύ Σώτη είναι -να θυμηθώ να σου δώσω σχετικό βιβλίο να γελάσεις.\nΣεπτεμβρίου 15, 2009 3:00 μ.μ.\nNomizw oti auto me paei kalytera apo to proigoumeno...Gia na doume, gia na doume\nΣεπτεμβρίου 17, 2009 2:52 π.μ.\nΕ, καλά σίγουρα θα πήγαινε καλύτερα κάτι ρεμάλια σαν κι εσένα -δεν είχα αμφιβολία, χαχαχα.\nΣεπτεμβρίου 17, 2009 8:47 π.μ.